הוועדה לענייני ביקורת המדינה, כנסת 19, פרוטוקול מספר 114, 2014-05-19 12:05

אמנון כהן: שלום לכולם.

אמנון כהן: שבוע טוב.

אמנון כהן: ברשותכם, אנחנו פותחים את ישיבת הוועדה לענייני ביקורת המדינה.

אמנון כהן: על סדר היום בקשה לחוות דעת מבקר המדינה על פי סעיף 21 לחוק מבקר המדינה בנושא התנהלות גורמי האכיפה במדינת ישראל אל מול פרשת איקיוטק, הצעה לדיון מהיר של חבר הכנסת בועז טופורובסקי.

אמנון כהן: הבנתי שב-30 לדצמבר 2013 הנושא נדון בוועדת הכלכלה והיום הדיון מקבל רובד אחר והוא רובד ביקורתי יותר.

אמנון כהן: אנחנו בוודאי לא רוצים להרחיב את היריעה אלא נרצה לשמוע תשובות.

אמנון כהן: הבנתי שמאה אלף אזרחים מעורבים בזה ואם יש כאן נושא ציבורי, בוודאי לוועדת כנסת יש מה לומר.

אמנון כהן: כל גופי האכיפה צריכים לעשות את עבודתם נאמנה.

אמנון כהן: תכף ניכנס לעובי הקורה אבל התחייבתי בפני יושב ראש ועדת הכלכלה, חבר הכנסת אבישי ברוורמן, שיוכל להתייחס כי הוא צריך ללכת לעוד מקום.

אמנון כהן: לאחר מכן יתייחס חבר הכנסת טופורובסקי שביקש את הדיון.

אמנון כהן: חבר הכנסת ברוורמן, אחד המכובדים במשכן הזה, בבקשה.

אמנון כהן: אני מצטער שאתמול לא תמכו בחוק שלך, אבל אנחנו באופוזיציה.

אבישי ברוורמן: תודה רבה ידידי, באמת ידידי היקר חבר הכנסת אמנון כהן.

אבישי ברוורמן: חבר הכנסת טופורובסקי.

אבישי ברוורמן: כאשר חבר הכנסת טופורובסקי העלה את הנושא בפני, אני הבאתי אותו לוועדה ופשוט הזדעזעתי כי היו לי שיחות ופגישות עם אנשים ואני רוצה לומר לפרוטוקול פעם נוספת כי לעתים אני שומע שיש דיווחים סותרים.

אבישי ברוורמן: בדיון שהתקיים בוועדת הכלכלה בראשותי ב-30 בדצמבר 2013, דרשה הוועדה ממשרדי הממשלה הרלוונטיים – התקשורת, הכלכלה, המשפטים, ביטחון פנים וכן מהרשות להגנת הצרכן והסחר ההוגן ומהמועצה לצרכנות – לקיים דיון מידי בנושא הליכי הגבייה של חברת אקיוטק, לבחון את הדרישות לתשלום שנשלחו לחייבים לכאורה ולפרסם המלצות כיצד לפעול בתקופות הביניים עד לבירור הסופי של הפרשה.

אבישי ברוורמן: אני מבין שאכן המשרדים פרסמו הוראות לציבור וטוב שכך.

אבישי ברוורמן: עם זאת, גופי האכיפה אינם מסייעים מעבר לכך לאזרחים שקיבלו דרישות תשלום.

אבישי ברוורמן: הרשות לסחר הוגן, כפי שידוע לי, ואולי אם יתקנו אותי, לא פרסמה קביעה משלה אם הייתה כאן עסקה או אם הייתה הטעיה.

אבישי ברוורמן: קביעה כזאת שהייתה באה בעקבות חקירה של הרשות, הייתה יכולה לסייע בהליכים האזרחיים.

אבישי ברוורמן: כמו כן, להבנתי, בשבוע שעבר שוחחתי עם השר לביטחון פנים, המשטרה לא התקדמה עם החקירה ואני מצפה לשמוע כאן שהדברים בכל זאת זזים מכיוונה של המשטרה מכיוון שהיא היחידה שיכולה לספק בשלב זה פתרון למי שקיבלו את דרישות התשלום של אקיוטק.

אבישי ברוורמן: אנשים רבים מחכים בכאב ובכעס.

אבישי ברוורמן: נא פעולתך, השר לביטחון פנים ואנשיך.

אבישי ברוורמן: תודה רבה.

אמנון כהן: תודה רבה.

אמנון כהן: מצד אחד מדובר בחברה שנתנה שירות ואנחנו מבינים שבנושאים הכלכליים מי שנותן שירות, צריך לקבל תמורה עבור השירות שניתן.

אמנון כהן: השאלה אם זה נעשה בדרך הנכונה, בדרך נאותה, בדרך של שקיפות ואת זה אנחנו צריכים לבחון.

אמנון כהן: אין ספק שכל מי שקיבל את השירות, חייב לשלם.

אמנון כהן: שלא יהיה מצב בו אנשים קיבלו שירות ועכשיו יש איזשהו גל שלא רוצים לשלם, והם עולים עליו.

אמנון כהן: אנחנו רוצים להיות אובייקטיביים ומקצועיים.

אמנון כהן: מצד אחד כמובן לא יכול להיות שילד בן שלושה חודשים התחבר לרשת הזאת והתחיל לקבל שירות וצריך לבדוק מה קרה שם.

אמנון כהן: זה נושא שמצריך חקירה וכאן אנחנו מצפים לשמוע תשובות.

אמנון כהן: הנושא נדון כבר בוועדת הכלכלה לפני יותר מחצי שנה ובדיון הזה שאנחנו מקיימים היום אני רוצה לשמוע איך התקדמנו, מה עלה בגורל אלה שרכשו את השירות וחייבים לשלם ומה עלה בגורל אלה שלא רכשו את השירות ונפלו בין הכיסאות או זיהויים לא היה נכון.

אמנון כהן: לגבי אלה המשטרה או גופי האכיפה יאמרו לנו היכן זה עומד.

אמנון כהן: מדובר במאה אלף אנשים שנמצאים בפול הזה, בכל מיני קבוצות ובכל מיני רשתות ואנחנו רוצים לשמוע איך אנחנו מטפלים ועם מה אנחנו יוצאים לאחר סיום הדיון הזה היום.

אמנון כהן: ביקשתי שלדיון יצטרף היועץ המשפטי של הוועדה כדי שנלמד את הסוגיה לעומק ונראה מי כאן נרדם בשמירה.

אמנון כהן: אנחנו בסך הכול, ככנסת, כממשלה, צריכים להגן על האזרחים ואכן לפעמים יש אנשים שנכנסים בין השורות, נכנסים בתפר ועושים עסקאות ומרוויחים כסף וכל עוד זה כשר, אין בעיה.

אמנון כהן: הבנתי שב-2011 משרד התקשורת התקין איזה שהן תקנות והסדיר את הנושא אבל עד אז הייתה פגיעה והשאלה היא איך פותרים את הבעיה הזאת.

אמנון כהן: כמובן נשמע את כל הגורמים, נתקדם ונתכנס לנושא.

אמנון כהן: בשעה 1:15 אנחנו חייבים לסכם את הדיון ולכן אני מבקש לדבר בקצרה ולעניין.

אמנון כהן: חבר הכנסת טופורובסקי, בבקשה.

בועז טופורובסקי: אדוני היושב ראש, תודה רבה על קיום הדיון המהיר ועל שנענית לבקשתי בנושא הזה.

בועז טופורובסקי: אמנם חבר הכנסת ברוורמן עזב, אבל תודה גם לו על שנעתר לבקשתי וקיים את הדיון הראשון לפני כחצי שנה.

בועז טופורובסקי: בדיון שהיה בוועדת הכלכלה בסוף דצמבר באו כל הרשויות ופחות או יותר אמרו שיש כאן משהו לא תקין.

בועז טופורובסקי: כל הרשויות באו ואמרו שיש כאן משהו לא תקין ואפילו המשטרה אמרה שלאור כל מיני ממצאים חדשים, היא פותחת חקירה מחדש.

בועז טופורובסקי: היינו בטוחים שיהיה לנו פתרון כמה שיותר מהר.

בועז טופורובסקי: מדובר על מאה אלף אנשים.

בועז טופורובסקי: תחשבו על המספר מאה אלף.

בועז טופורובסקי: אם אתה מכניס משפחות, אנחנו מגיעים לשישית מהאוכלוסייה במדינה.

בועז טופורובסקי: כל בן אדם שישי חווה ומישהו מהמשפחה שלו קיבל מכתב מאיקיוטק או מבאי כוחה, משרדי עורכי דין, עם איומים על הוצאה לפועל, עם איומים על תביעות וחלקן אכן נתבעו, עם בלי סוף איומים מכל מיני כיוונים.

בועז טופורובסקי: משרד ראש הממשלה אליו פנינו, מזכיר הממשלה אמר שהוא הנחה את משרד הכלכלה לרכז את הנושא.

בועז טופורובסקי: מאחר ומדובר בהרבה מאוד משרדים, ועדת הכלכלה דרשה שיהיה ריכוז של הנושא.

בועז טופורובסקי: אמר מזכיר הממשלה שהוא לא יכול לרכז את זה ולכן הם הנחו את משרד הכלכלה לרכז את הנושא.

בועז טופורובסקי: מאז – אני מדבר אתך על עשרות מכתבים ועשרות פניות – כלום.

אמנון כהן: מתי מזכיר הממשלה נתן את התשובה?

בועז טופורובסקי: הוא נתן לנו תשובה ב-6 לינואר 2014.

בועז טופורובסקי: נשלח אליו מכתב והוא נתן תשובה.

בועז טופורובסקי: זה היה קרוב למועד הדיון בוועדת הכלכלה.

אמנון כהן: רציתי לדעת כמה זמן עבר.

בועז טופורובסקי: מאז אנחנו פנינו למשרד הכלכלה - היינו בקשר ישיר עם יועצי השר, עם גורמים בתוך משרד הכלכלה, עם הרשות לסחר הוגן, עם המועצה להגנת הצרכן - שלחתי מכתבים למשרד המשפטים, מספר מכתבים לרמו"ת שהוא הגוף שאחראי על מאגרי המידע - כי אנחנו שואלים איך הגיעו לאיקיוטק מאגרי מידע כאלה שהם שולחים לכל כך הרבה אנשים לפעמים מכתבים כפולים ומשולשים על חובות שונים ומשונים – למשרד התקשורת, מספר פעמים למשרד לביטחון פנים וגם דיברנו עם החוקרים עצמם כי חשבנו שאולי ראוי שגם היחידה לחקירות הונאה באינטרנט תבדוק את זה, לרשות המסים, למשרד הכלכלה וליושב ראש ועדת הכלכלה.

בועז טופורובסקי: פנינו לכל המשרדים הרלוונטיים כמה וכמה פעמים.

בועז טופורובסקי: עוד מעט נשמע את כל המשרדים ותראו שלא יכול להיות משרד אחד שיאמר לנו כאן

בועז טופורובסקי: שהוא לא מבין עד כמה חמור הנושא הזה ושאין מישהו שלא הציק להם כל זמן מה בנושא הזה וציפה לקבל תשובה מהירה.

בועז טופורובסקי: אין משרד שיכול לומר בוועדה שהוא לא מבין שמדובר בעשרות אלפי, אם לא מאה אלף, אזרחים שמחכים לפתרון, לעזרה, לישועה מגורמי המדינה.

בועז טופורובסקי: אין כאן משרד אחד שלא יודע שמדובר על מצב בו רוב רשויות המדינה באו ואמרו – חלקם גם נתנו הוראות – שיש כאן הליך לא תקין ועדיין מתנהלים הליכי תביעה, הליכי איומים, הליכים מאוד מאוד חמורים נגד החייבים של איקיוטק.

בועז טופורובסקי: גם נגדי יש תהליך של ניסיון של השמצה.

בועז טופורובסקי: חברי כנסת מקבלים כל זמן מה איזשהו מייל אנונימי ממישהו שטוען כל מיני טענות כאלה ואחרות לגבי.

בועז טופורובסקי: ועדת האתיקה כבר פעם אחת הגישו אליה תלונה אבל נזרקו.

בועז טופורובסקי: עכשיו הגישו עוד תלונה.

אמנון כהן: תפסיק לעשות בעיות.

שמעון אוחיון: או שתבדוק אם זה נכון.

בועז טופורובסקי: הוועדה בדקה.

אמנון כהן: אתה חושב שהממשלה לא טובה, נכון?

בועז טופורובסקי: לא.

אמנון כהן: לא עובדים ולא מטפלים במאה אלף אזרחים.

אמנון כהן: איזו ממשלה זאת?

אמנון כהן: אף משרד ממשלתי לא השארת ואף אחד לא מטפל וכך זה כבר במשך שנה.

אמנון כהן: מאז התחילו, נתנו להם את השרביט ונתנו להם לעבוד ולא עובדים.

בועז טופורובסקי: בין אם אני בקואליציה ובין אם אני באופוזיציה, אני חושב שרשויות השלטון בגדול עושות עבודה מעולה אבל התפקיד שלנו כחברי כנסת הוא, בין השאר, לראות היכן שיש בעיה, היכן שנדרשת בדיקה יותר חמורה, היכן שאנחנו חושבים שיש טעות שעושות רשויות השלטון – אנחנו חייבים לבוא ולדפוק על השולחן ולצפות שיטפלו בנושא.

בועז טופורובסקי: הגשתי את הפנייה לוועדה לביקורת המדינה לא כדי לשמוע עוד פעם את הטענות של איקיוטק כי כבר עברנו את זה ואנחנו יודעים שיש כאן בעיתיות מאוד גדולה.

בועז טופורובסקי: למרות שיש כאן הרבה מאוד נפגעים, שמענו גם את הטענות שלהם.

בועז טופורובסקי: אותי מעניינת העובדה שנמצאים כאן נציגי מבקר המדינה, שידעו שיש כאן הרבה מאוד רשויות שהצהירו, מצהירות ויצהירו שיש כאן דברים שהם לא תקינים ועבר הרבה מאוד זמן.

בועז טופורובסקי: מאוקטובר אנחנו מטפלים בנושא הזה, ועדת הכלכלה התכנסה בסוף דצמבר ועבר זמן רב מאז, ומאה אלף אזרחים – בוא נלך לחומרה, עשרות אלפי אזרחים - מחכים לישועה והישועה לא מגיעה.

אמנון כהן: ממי אתה מצפה לתשובה?

בועז טופורובסקי: קודם כל מהמשטרה.

אמנון כהן: בסדר.

אמנון כהן: נשמע את המשטרה.

<תומר רוזנר: בית המשפט קבע שזאת שיטת מצליח.

בועז טופורובסקי: נכון.

בועז טופורובסקי: היועץ המשפטי של הוועדה צודק.

בועז טופורובסקי: לפני זמן מה הייתה פסיקה בה בית משפט השלום קבע שמדובר בשיטת מצליח וכי יש כאן תהליכים לא תקינים.

אמנון כהן: נשמע את אנשי המשטרה.

אמנון כהן: רב-פקד זאב חכים, קצין מדור חקירות, אח"מ, בבקשה.

אמנון כהן: תן לנו בשורה לפיה התקדמתם.

<זאב חכים: צהרים טובים.

<זאב חכים: אני מקווה שאני איש בשורות, אבל קודם כל אני אעדכן ואומר שהחקירה נמצאת בעיצומה.

אמנון כהן: אני מבקש לא לצחוק.

אמנון כהן: אנחנו נקבל תשובות שלפעמים ימצאו חן בעיניכם ולפעמים לא אבל נכבד אחד את השני.

אמנון כהן: זאת לא עבודה פשוטה כי מדובר במאה אלף אנשים והיא לא יכולה להיעשות במהירות אלא אולי צריך לבדוק אחד-אחד.

אמנון כהן: זאת חברה פרטית ואנחנו נראה איך אנחנו מתמודדים עם זה אבל זה לגמרי לא פשוט.

אמנון כהן: אנחנו סומכים על משטרת ישראל שבסופו של דבר תמצא את הפתרון.

אמנון כהן: איפה התקדמנו?

אמנון כהן: מה זאת חקירה בעיצומה?

<זאב חכים: קודם כל אני רוצה להבהיר.

<זאב חכים: אתם מדברים כאן על מאה אלף אנשים ואנחנו קיבלנו סדר גודל של כ-500 תלונות ו-500 התלונות נבדקות.

<זאב חכים: התלונות צריכות להיבדק באופן פרטני וכפי שכבר נאמר כאן, לא כל תלונה זהה ודומה לתלונות האחרות.

<זאב חכים: החקירה מתבצעת בשיתוף פעולה צמוד עם הפרקליטות.

אמנון כהן: מי נמצא כאן מהפרקליטות?

<חנה פריידין: לא נמצא.

<חנה פריידין: הם קיבלו התראה קצרה.

בועז טופורובסקי: לישיבה הקודמת, למרות ההתראה הקצרה, הם הגיעו.

<חנה פריידין: נכון.

בועז טופורובסקי: זה ביזיון של הוועדה.

אמנון כהן: תבדקי מה קרה.

אמנון כהן: מי הפרקליט שמלווה את הפרויקט אתך?

<זאב חכים: הפרקליטה היא עורכת הדין אושרת גז מפרקליטות מחוז תל אביב.

<תמר פינקוס: יכול להיות שהיא היום בבית המשפט.

<תמר פינקוס: הם פרקליטים פליליים שמופיעים בבתי המשפט יום יום.

אמנון כהן: תכף נשמע אותך ותאמרי מה את עשית.

אמנון כהן: תכיני תשובות טובות.

<זאב חכים: אני רוצה להדגיש שמדובר כאן בחקירה מורכבת, גם בגלל המספר הרב של המתלוננים וגם בגלל המעורבות של מספר חברות.

<זאב חכים: יש כאן את חברת איקיוטק, יש כאן מספר חברות סליקה והנושא הוא לא נושא פשוט.

<זאב חכים: אנחנו ממשיכים בחקירה.

<זאב חכים: אני לא מקבל את הטענה שהחקירה מדשדשת או לא מתקדמת.

<זאב חכים: בסופו של דבר אנחנו צריכים להגיע למסקנה – ויכול להיות שהמסקנה הזאת, לא כולם יאהבו אותה – אבל אנחנו לא יוצאים בהצהרות וגם בהתחלה לא יצאנו בהצהרות אלא אנחנו בודקים את הנושא הזה לעומקו.

<זאב חכים: כשיהיו ממצאים, אנחנו נביא אותם.

אמנון כהן: כמה זמן זה ייקח?

<זאב חכים: אני לא רוצה להתחייב לזמן.

אמנון כהן: אני יודע אבל אנשים סובלים.

<זאב חכים: אני לא רוצה להתחייב לזמן.

<זאב חכים: הפרקליטות משתפת אתנו פעולה והיא גם דורשת מאתנו השלמות חקירה.

<זאב חכים: אנחנו נעשה את החקירה בצורה הטובה ביותר כדי להגיע למיצוי שלה.

אמנון כהן: אנשי החברה זומנו אליכם?

<זאב חכים: נציגי החברה זומנו ונחקרו.

<זאב חכים: אנחנו חוקרים את כל מי שרלוונטי.

<זאב חכים: בכוונתנו למצות את החקירה.

בועז טופורובסקי: אתם עובדים בשיתוף פעולה עם האגף לחקירות באינטרנט?

<זאב חכים: אני מודע לפנייה שלך אלינו בנוגע להעברת החקירה ליחידה של חקירות באינטרנט.

<זאב חכים: יחידת ההונאה של מחוז תל אביב היא יחידה שנוסתה בדברים האלה והיא מוסמכת לטפל בהם והיא עושה את עבודתה.

אמנון כהן: למה זה לא בארצי אלא במחוז תל אביב?

אמנון כהן: זאת בעיה ארצית.

<זאב חכים: נכון, אבל המשטרה שוקלת את השיקולים האם להעביר את החקירה ליחידה ארצית.

<זאב חכים: נכון לעכשיו לא נמצא צורך להעביר את החקירה ליחידה ארצית.

<זאב חכים: במידה ויימצא צורך כזה, המשטרה תבחן את זה.

אמנון כהן: מי מטפל בזה במחוז?

<זאב חכים: הוא נמצא כאן.

<זאב חכים: אלברט סבח.

רינה פרנקל: מה הצפי לסיום החקירה?

<זאב חכים: אני מדגיש, חקירות במשטרת ישראל לא מתבצעות על פי צפי לסיום, עם כל הכבוד.

<זאב חכים: אנחנו מבצעים את החקירה בצורה הטובה ביותר שאנחנו יכולים לעשות.

<אלברט סבח: רפ"ק אלברט סבח.

אמנון כהן: מה האחריות שלך בנושא?

<אלברט סבח: ראש צח"מ במפלג הונאה תל אביב ואנחנו מטפלים בתיק איקיוטק.

<אלברט סבח: לגבי צפי לסיום התיק, אני לא יכול להתחייב כי זה מסוג התיקים שלוקחים הרבה זמן.

אמנון כהן: כמה אנשים משתתפים בחקירה?

אמנון כהן: יש כאן מאה אלף אנשים ואם בן אדם חוקר, התוצאה תהיה בעוד שנתיים-שלוש.

<אלברט סבח: יש לנו צח"מ של ארבעה אנשים במפלג הונאה תל אביב.

אמנון כהן: יש לך עוד מיליון דברים לטפל בהם.

<אלברט סבח: בין היתר, אבל אני גם מטפל בתיק הזה.

רינה פרנקל: בינתיים מצטרפים עוד אנשים לרשימה.

<אלברט סבח: כן.

<אלברט סבח: מדי פעם מצטרפים מתלוננים נוספים.

<אלברט סבח: זה לא נגמר.

אמנון כהן: חוקרים חצי שנה, זה בסדר, אבל בסוף המפכ"ל יצטרך לבוא לכאן יחד עם ראש אגף חקירות.

אמנון כהן: יכול להיות שבאמת ביכולת

אמנון כהן: כם לפעול, אבל אתה אומר שזה כוח האדם שיש לך ואני אומר שיכול להיות שהחקירה תארך שמונה שנים.

אמנון כהן: אתה אומר שאין לך לוח זמנים.

אמנון כהן: אם אתה אומר שייקח לך עוד שבוע-שבועיים, שלושה שבועות או חודש, אני יכול להבין, אבל אתה אומר לי שהשמים הם הגבול ועבורי זאת לא תשובה.

אמנון כהן: לכן אחר כך זה עולה דרגה והולך למפכ"ל ולראש אגף החקירות שיבואו וייתנו תשובות.

אמנון כהן: חייבים לעבוד כי בסוף אנשים כאן בדילמות.

אמנון כהן: אם מגיע לו כסף, תן לו כי גם הוא בבעיה, כי למה הוא צריך להחזיק עורכי דין?

אמנון כהן: מגיע לו, תן לו, אבל אם לא מגיע לו, תחתוך עניין ותשים אותו בבית סוהר אם אתה חושב לנכון.

אמנון כהן: אי אפשר להשאיר את זה, אלה דיני נפשות.

אמנון כהן: האנשים בחרדות.

אמנון כהן: יש כאן אנשים בעלי משפחות לפעמים עם הרבה ילדים.

אמנון כהן: אם מדובר בסכום של 7,000 שקלים, 5,000 שקלים, זאת משכורת חודשית שלהם ואיך הם ישלמו את הסכום הזה?

אמנון כהן: השאלה אם לשלם או לא לשלם, כל יום יש אליהם טלפונים, כל יום מאיימים עליהם ולכן אתה לא יכול להשאיר את הציבור הרחב כך.

אמנון כהן: אני כנבחר ציבור לא יכול להרשות לעצמי להשאיר מאה אלף אנשים בחרדות.

אמנון כהן: אם אין לך תשובה, תתקשר טלפונית ותברר.

אמנון כהן: אנחנו לא יכולים להשאיר את הציבור בחרדות, גם כך יש לנו הרבה חרדות.

אמנון כהן: אני לא אשאיר את זה כך.

אמנון כהן: בשבוע הבא נקיים דיון עם המפכ"ל כדי לקבל תשובות.

<גיא לרר: הראינו לכם שהוא זייף חתימה דיגיטלית.

<גיא לרר: כמה זמן צריך לחכות?

<גיא לרר: זה זיוף של חתימה דיגיטלית ויש אפשרות לוודא.

<קריאה: יש לך את ערוץ 10.

<קריאה: זה רייטינג מספיק גדול.

<גיא לרר: ערוץ 10 לא שווה כלום אם אתם לא עושים כלום.

אמנון כהן: זאב, תשלים.

<זאב חכים: אני רוצה להדגיש שאנחנו כרגע סבורים שהחקירה שמטפלת בתיק הזה יכולה להתמודד.

<זאב חכים: אני רוצה להדגיש עוד דבר והוא שבנושא של איומים או פניות כאלה ואחרות, כמובן מי שקיבל דבר כזה, זה הזמן לבוא ולהגיש תלונה.

אמנון כהן: מה זה עוזר?

<זאב חכים: אני מודע לרצון לקבל תשובה מהירה, אבל החקירה מתנהלת ואי אפשר לפעול בחקירה עם אקדח על הרקה.

אמנון כהן: אם יבואו עכשיו עוד 500 תיקים, איך תתמודד עם זה?

<זאב חכים: אנחנו קודם כל נקבל את כל התלונות שמגיעות למשטרה, נטפל בהן ונתייחס אליהן.

אמנון כהן: כמה זמן הוא צריך לחכות בתור עד שתילקח ממנו תלונה?

<גיא לרר: אתם תהיו מוכנים לקבל גם את התלונות שהתקבלו במועצה לצרכנות כפול?

<קריאה: אתם תחזירו את הכספים שנגבו כבר?

<זאב חכים: המשטרה לא מחזירה כספים.

<זאב חכים: המשטרה מקבלת את התלונות בזמן וכל מי שיש לו תלונה, מוזמן לבוא ולהגיש אותה ואנחנו נטפל בהם בצורה מקצועית.

אמנון כהן: היו לכם בהתחלה תיקים ואז בעצה אחת עם פרקליטות המדינה סגרתם אותם ועכשיו פותחים מחדש.

אמנון כהן: מה קורה עם אותם תיקים שסגרתם?

אמנון כהן: אתם פותחים אותם מחדש או שאתה אומר שאותם כבר סגרת ובזה זה נגמר?

<זאב חכים: לא.

<זאב חכים: אנחנו בודקים את כל התיקים.

אמנון כהן: כולל מה שהיה קודם?

<זאב חכים: כולל מה שהיה קודם.

<זאב חכים: אנחנו בודקים ואנחנו עוד לא קיבלנו החלטה מה קורה לגבי כל תיק.

<זאב חכים: צריך גם להתייחס בצורה פרטנית כי כל תלונה ותלונה היא שונה ולא כולן זהות.

אמנון כהן: משרד הכלכלה.

<תמר פינקוס: זה לא שייך למשרד הכלכלה.

<תמר פינקוס: זה שייך לרשות והרשות שייכת למשרד ולא למשרד הכלכלה.

אמנון כהן: התכוונתי למשרד התקשורת.

אמנון כהן: המנכ"ל.

אמנון כהן: זה נושא ציבורי.

אמנון כהן: ראיתי שעוד ב-2011 גם השר ביקש מהשר לביטחון פנים לקיים חקירה.

בועז טופורובסקי: הוא גם הודיע שיתמוך ברטרואקטיביות של החקיקה שהונחה עכשיו.

אמנון כהן: בוא נראה איך זה יהיה, אבל קודם כל נמצה את מה שיש היום ואחר כך נלך לרטרואקטיביות.

אמנון כהן: המנכ"ל, איך אנחנו פותרים את הפלונטר הזה?

<אבי ברגר: קודם כל, מה שאנחנו עשינו בשלב הראשון זה לבדוק - כמובן בהתאם לסמכויות בחוק התקשורת – מה אפשר לעשות.

<אבי ברגר: במהלך החודשים הראשונים בדקנו וראינו שלמעשה אין חוב מול חברות הסלולר ולכן הגוף שפועל כאן, פועל לא תחת רישיון של משרד התקשורת.

אמנון כהן: מי נתן להם את כל הפרטים של הלקוחות?

אמנון כהן: מהיכן הם קיבלו את הפרטים האלה?

אמנון כהן: יש לכם מאה אלף אנשים וזה לא פשוט.

אמנון כהן: לחברות הסלולר יש חובת סודיות ואסור להן להעביר מידע.

אמנון כהן: רק לפתוח את 144 לספקים, אמרו לי שהמידע יגיע לידיים עוינות ולכן אני שואל איך כאן הם קיבלו שמות של מאה אלף אנשים בלי לעבוד קשה.

בועז טופורובסקי: משרד המשפטים אמון לחקור והוא הודיע לנו שהוא לא חוקר את זה.

<אבי ברגר: בעיקרון הדבר היחידי שהבן אדם הזין באינטרנט זה את מספר הטלפון הנייד שלו.

אמנון כהן: זה באינטרנט אבל מה עם פלאפון?

<אבי ברגר: הוא מזין את מספר הטלפון הנייד שלו באינטרנט ואז מספר הטלפון הנייד נמצא בידי החברה.

<אבי ברגר: מכאן, איך מוציאים את הזהות שלו, אני בטח לא יודע וזה משהו שמחייב בדיקה של הגופים שמסתכלים איך עושים את הפעולה ההפוכה.

אמנון כהן: איך הגיעו ללקוחות האלה?

אמנון כהן: תינוק בן שלושה חודשים כבר משחק בפלאפון ויודע איך להיכנס לאודישנים ומתחיל לשיר שירים.

אמנון כהן: תינוק בן שלושה חודשים.

בועז טופורובסקי: לפעמים אפילו קצת לפני שהוא נולד.

<אבי ברגר: שירותי התוכן שניתנים, ניתנים הרבה פעמים דרך חברות הסלולר.

<אבי ברגר: בכל מקום שזה מקום מסודר, החשבון היה צריך להגיע דרך חברת הסלולר וחברת הסלולר חייבה את הלקוח ושילמה למי שצריך.

אמנון כהן: כאן תיקנתם ב-2011.

<אבי ברגר: ב-2011 למעשה תוקן כך שהזהות תהיה על ידי זה שמי שמחזיק את המכשיר, יקבל SMS עם קוד מזהה ואז הוא יצטרך להזין את הקוד המזהה כדי לוודא.

אמנון כהן: הבנתי שמאז התופעה פסקה.

<אבי ברגר: מאז התופעה פסקה.

<אבי ברגר: אני יודע שמדובר כאן על דרישות תשלום מהשנים 2006 עד 2010, אם אני לא טועה.

<קריאה: אתה טועה.

<קריאה: זה עד היום.

<בן אופק: עד 2009.

אמנון כהן: זה חוב ישן.

אמנון כהן: החוב הוא עד 2011.

<אבי ברגר: לא.

<אבי ברגר: נכון להיום יש אנשים שרשומים עד היום ומשלמים.

אמנון כהן: אם הוא רשום, בסדר, ישלם.

רינה פרנקל: אלה שהיו מלפני או אלה שמצטרפים חדשים?

אמנון כהן: המנכ"ל עכשיו בזכות דיבור.

אמנון כהן: איך אני פותר את הבעיה הראשונה, לפני 2011?

<אבי ברגר: את מה שהיה לפני 2011, אנחנו כמשרד תקשורת, אני לא יכול לתקן אחורה את הרישומים, אם היו או לא היו.

<אבי ברגר: מה שאנחנו עשינו זה שראשית, השר פנה ב-1 בדצמבר למשרדים הרלוונטיים- למשטרת ישראל, למפכ"ל, ליועץ המשפטי לממשלה ולמשרד המשפטים, לרשות לסחר הוגן - כדי לראות מי יכול לפעול.

<אבי ברגר: מעבר לזה, בינואר הוצאנו הודעה לציבור שמצד אחד אומרת שיש הרבה תלונות, תבדקו את הדברים, מנחה אותו מה לבדוק, אבל מצד שני גם לא אומרת להם בצורה גורפת אל תשלמו כי אם יש מישהו שיש לו חוב אמיתי, מן הראוי שיבדוק אותו בצורה טובה.

אמנון כהן: מי שיש לו חוב, ישלם.

אמנון כהן: עם זה אין לנו בעיה.

<אבי ברגר: לכן כתבנו את ההודעה בצורה כזאת שמבהירה לציבור שיבדוק טוב טוב וישמור את המסמכים ויבדוק אותם אבל עם הזהירות הראויה.

<אבי ברגר: בנוסף ראינו תופעה שהתפתחה במהלך החודשים האלה על ידי שימוש לדרישת תשלום שמפנה למספר טלפון של 1-900-1-901 שזה מספר שהוא בתשלום.

<אבי ברגר: אם בן אדם מצלצל לשם, כל דקת שיחה עולה לו מעל חמישים אגורות.

<אבי ברגר: גם את זה ציינו בהודעה כדי שאנשים יהיו מודעים לזה.

<אבי ברגר: ההודעה הזאת פורסמה בשני עיתונים.

<אבי ברגר: למעשה זה מה שעשינו עד עכשיו.

<אבי ברגר: לטעמנו כרגע צריך למצות את החקירה על ידי גופי החקירה כי הגוף איקיוטק לא פועל תחת רישיון של משרד התקשורת.

אמנון כהן: מי נמצא כאן ממשרד הכלכלה?

אמנון כהן: היועצת המשפטית כאן?

<תמר פינקוס: היא היועצת המשפטית של הרשות להגנת הצרכן והסחר ההוגן.

אמנון כהן: אומרים שהטילו את הטיפול על משרד הכלכלה.

<תמר פינקוס: משרד הכלכלה לא שייך.

<תמר פינקוס: אני לא יודעת מה הטילו עליו.

בועז טופורובסקי: זה שאין כאן נציג של משרד הכלכלה, זה ביזיון.

בועז טופורובסקי: ועדת הכלכלה הטילה על הממשלה לרכז את הסיפור הזה.

בועז טופורובסקי: מזכיר הממשלה שלח לי מכתב, וגם לוועדת הכלכלה, בו הוא מודיע שמשרד הכלכלה מרכז את כל המשרדים ומרכז את הפעילות בנושא.

בועז טופורובסקי: לכן כן צריך להיות כאן נציג של משרד הכלכלה שאמור להגיד מה יצא כתוצאה מהריכוז הזה, אבל הוא לא נמצא כאן.

אמנון כהן: תמר, מה יש לך להגיד?

<תמר פינקוס: קודם כל, כדי לעשות קצת סדר.

<תמר פינקוס: אני הממונה על הרשות להגנת הצרכן והסחר ההוגן ואני כפופה לשר.

אמנון כהן: הטילו עליך לטפל בזה?

<תמר פינקוס: לא.

<תמר פינקוס: הם לא יכולים להטיל עלי.

<תמר פינקוס: זה הגיע אלי.

<תמר פינקוס: אני הייתי בין הראשונים שטיפלו ואז פניתי למשטרה שאמרה לי שבסיבוב הראשון המשטרה סגרה כי זה אזרחי.

<תמר פינקוס: כתבתי מכתב ארוך מאוד לפרקליט המדינה, למשנה וליועץ המשפטי לממשלה.

<תמר פינקוס: קיבלתי גם חומרים מדוקטור קדמן.

<תמר פינקוס: דוקטור קדמן קיבל אז את העותק של המכתב שלי.

<תמר פינקוס: דרשתי מיד לפתוח בחקירה משום שהעבירות שנעברו הן לא במסגרת חוק הגנת הצרכן.

<תמר פינקוס: על פניו אין כאן עסקאות ולכן זה במסגרת של הונאות, של זיופים ושל גבייה שלא כדין, דבר שהגנת הצרכן לא יכולה לטפל בזה.

אמנון כהן: למה זה לא עסקה של הרשות?

<תמר פינקוס: כי לא הייתה עסקה.

<תמר פינקוס: זאת הטענה של התלונות.

אמנון כהן: אם לא היית עסקה, איך גובים כסף?

<תמר פינקוס: משטרה.

<תמר פינקוס: הונאה.

<תמר פינקוס: קבלת דבר במרמה.

<תמר פינקוס: לכן מבחינת חוק הגנת הצרכן, לא הייתה עסקה.

<תמר פינקוס: זה לא במסגרת החוק.

אמנון כהן: זאת פרשנות שלך?

בועז טופורובסקי: זאת הביצה והתרנגולת.

<תמר פינקוס: לא.

<תמר פינקוס: זאת הפרשנות של החוק.

<תמר פינקוס: זה מה שהחוק אומר.

<תמר פינקוס: אני רוצה להשלים את דבריי.

<תמר פינקוס: כיוון שראינו שאצלנו יכולה להיות בעיה, אנחנו עובדים - - -

אמנון כהן: רגע.

אמנון כהן: אנחנו יכולים לטמון את הראש באדמה ולומר לא היה אבל מאה אלף אזרחים בסיפור הזה ואת צריכה לתת שירות מבחינת צרכנות.

אמנון כהן: זאת צרכנות פר אקסלנס.

אמנון כהן: אם את לא מבינה את הצרכנות, זאת צרכנות.

אמנון כהן: את צריכה לתת שירות.

אמנון כהן: את צריכה להוכיח לא בדיבור אלא להוכיח שלא הייתה כאן עסקה וכי מלכתחילה היה כאן זיוף.

<תמר פינקוס: לא.

אמנון כהן: רגע.

אמנון כהן: זאת צרכנות.

אמנון כהן: צרכתי שירות מסוים ולכן או מגיע כסף למי שנתן לי את השירות או לא מגיע לו כסף, או שהוא התלבש עלי כאילו צרכתי את השירות הזה ואני בכלל לא צרכתי אותו.

אמנון כהן: אומרים שיש זיוף של חתימה או מספרים על המקרה של תינוק בן שלושה חודשים ולכן כאן מישהו עושה הונאה.

אמנון כהן: זה מהצד האחד, אבל מהצד השני יש צרכן.

אמנון כהן: בתוך מאה אלף האזרחים, יכול להיות שיש קטינים שלא צרכו את השירות אבל יש כאלה שצרכו.

אמנון כהן: זאת אומרת, יש כאן צרכן ואת לא יכולה לומר שאין צרכן.

<תמר פינקוס: לא אמרתי שאין צרכן.

אמנון כהן: את לא יכולה לומר שזה לא במגרש שלך.

אמנון כהן: אם זה לא במגרש שלך, את חוטאת לתפקיד שלך ותאמרי שהאגף שלך מיותר ולכן שייקחו את הכסף ויתנו אותו לנפגעים.

<תמר פינקוס: אני רוצה להסביר שוב.

אמנון כהן: את לא צריכה להסביר שוב.

אמנון כהן: אם יש לך משהו חדש, תגידי.

אמנון כהן: אם לא, אין לך מה להסביר לי.

אמנון כהן: תודה.

אמנון כהן: אם את אומרת שאין עסקה, לא הבנת את הנושא.

<תמר פינקוס: סליחה.

<תמר פינקוס: אני בודקת את כל מה שהגיע אלי.

<תמר פינקוס: אלי לא הגיעו מאה אלף אנשים.

<תמר פינקוס: אני הייתי הראשונה לקבל, קיבצתי והעברתי למשטרה.

<תמר פינקוס: בתלונות שהגיעו אלי, אומר לי בן אדם שהוא לא יודע בכלל מי זה ומישהו דורש ממנו כספים.

אמנון כהן: מה זה מישהו?

אמנון כהן: בן אדם שולח לו עורך דין.

<תמר פינקוס: אבל אנחנו לא הפקרנו אותו.

<תמר פינקוס: אנחנו לא מפקירים אותו.

<תמר פינקוס: בגלל שידיי קשורות, אני לא מפקירה אותו.

אמנון כהן: במה ידיך קשורות?

<תמר פינקוס: מבחינת החוק, סמכויות החקירה שלי.

אמנון כהן: זה לא נכון.

<תמר פינקוס: לכן פנינו למשטרה.

<תמר פינקוס: לכן אני עובדת עם המשטרה.

אמנון כהן: תומר, מה היא אומרת?

אמנון כהן: תאיר את עיני.

אמנון כהן: נשמע מה אומר היועץ המשפטי של הוועדה.

אמנון כהן: הרשות להגנת הצרכן מיותרת?

<תומר רוזנר: כמובן אני לא אתייחס לשאלה הזאת.

אמנון כהן: תגיד לי מה היא אומרת.

אמנון כהן: היא אומרת שאין כאן עסקה.

<תומר רוזנר: אני אתייחס למסגרת המשפטית, לפחות כפי שאני מבין אותה.

<תומר רוזנר: חוק הגנת הצרכן מדבר על עסקה ובאמת מאפשר לרשות לסחר הוגן – אני מדגיש סחר הוגן ולא רק הגנת הצרכן – לטפל בכשלים בעסקאות.

<תומר רוזנר: אחת הטענות שנשמעה כאן הייתה טענה של הטעיה, טענה של חוסר גילוי נאות, טענה של עסקת מכר מרחוק שנעשתה ללא גילוי נאות, טענה של עסקאות מכר מרחוק שלא ניתן לבטל אותן כדין.

<תומר רוזנר: כל הטענותה אלה הן במסגרת מובהקת של חוק הגנת הצרכן.

<תמר פינקוס: זה לא מה שהגיע אלינו.

בועז טופורובסקי: במשך כל חצי השנה האחרונה?

<תמר פינקוס: לא הגיעו אלי.

אמנון כהן: תמר, תודה.

אמנון כהן: תומר, תמשיך.

בועז טופורובסקי: לא קיבלת את המכתב שאני שלחתי לך?

אמנון כהן: צריך לסגור את הרשות.

אמנון כהן: פעם לחמתי בשבילכם אבל אולי טעיתי.

<תמר פינקוס: אם אדוני היה נותן לי להסביר.

אמנון כהן: כנראה טעיתי.

אמנון כהן: כנראה הצד השני היה צודק.

<תמר פינקוס: אם אדוני היה נותן לי להסביר.

אמנון כהן: אני מבין מה את אומרת.

אמנון כהן: עכשיו תומר מדבר.

<תומר רוזנר: מכל מקום, אני סבור שאין ספק שבין היתר יש גם נושאים פליליים שהם מחוץ לתחום תפקידה של הרשות להגנת הצרכן והסחר ההוגן, ואני שוב מדגיש, אלא שיש נושאים שהם בהחלט בתחום הסמכות של הממונה ושל הרשות לטפל בהם, לפחות לפי הדברים שנשמעו.

<תומר רוזנר: אני לא ראיתי את התלונות עצמן ואת הדברים, אבל לפי הדברים שנשמעו, אין ספק שהדברים האלה הם בהחלט בגדר טענות לניצול מצוקה, טענות לחוסר גילוי נאות, טענות לעסקאות מכר מרחוק שלא נעשו לפי התנאים שנקבעו בחוק, טענות שבהחלט יש מקום לטיפול של הרשות אלא אם כן אומרים שעובדתית לא היו טענות כאלה.

<תמר פינקוס: אני עדיין מבקשת שאדוני ייתן לי להשיב.

<תמר פינקוס: אתם מוכרחים להבדיל בין תלונות שהגיעו אלינו.

אמנון כהן: רגע.

אמנון כהן: אני מכוון אותך.

אמנון כהן: אדוני, יש לך כמה תלונות שאתה יכול להעביר לרשות לסחר הוגן?

בועז טופורובסקי: העברנו לה.

אמנון כהן: אני מדבר על פנייה של לקוח.

אמנון כהן: פניות של ארבע-חמש לקוחות.

בועז טופורובסקי: כן.

בועז טופורובסקי: התשובה היא כן.

אמנון כהן: כדי שהיא תוכל להיכנס לעובי הקורה ולבדוק ולבחון את הסוגיה.

אמנון כהן: תעשי מלאכתך נאמנה כדי שתצדיקו את קיומכם.

בועז טופורובסקי: התשובה היא כן, אבל גם זה ייקח עוד שנה-שנתיים.

<תמר פינקוס: אדוני, אני רוצה לענות.

בועז טופורובסקי: במועצה הישראלית לצרכנות יש אלפים.

אמנון כהן: לא צריך אלפים.

<תמר פינקוס: אנחנו לא המועצה הישראלית לצרכנות.

בועז טופורובסקי: אתם לא יכולים להרים טלפון?

בועז טופורובסקי: המועצה הישראלית לצרכנות אומרת בכל מקום שרוב הפניות אליה הן פניות בנושא איקיוטק.

בועז טופורובסקי: כמה אחוזים מהפניות אליכם הם רק על איקיוטק?

<זאב פרידמן: יש לנו 6,000 פניות.

אמנון כהן: תוכל להעביר חמש פניות לתמר?

אמנון כהן: אני רוצה שהיא תבין שיש לה כאן שליחות, שיש לה מה לעשות בדבר הזה.

אמנון כהן: תעביר אליה חמש פניות.

<זאב פרידמן: אני יכול להעביר.

<תומר רוזנר: למה הוא לא העביר עד עכשיו?

אמנון כהן: אם יש בעיה, למה אתה לא מעביר?

אמנון כהן: אתם לא מדברים ביניכם?

אמנון כהן: תמר, את תקבלי כמה פניות ותאמרי לנו איך את מטפלת בהן.

<תומר רוזנר: למה הם לא מעבירים לא למשטרה ולא לרשות?

<תומר רוזנר: למה הם שומרים את הפניות אצלם?

אמנון כהן: נכון.

אמנון כהן: את זה לא הבנתי.

אמנון כהן: תענה עכשיו.

אמנון כהן: המשטרה אמרה שהיא קיבלה רק 500 פניות.

אמנון כהן: אני חושב שכדי שהמשטרה תבין שיש כאן בעיה, יש הבדל בין 500 פניות למאה אלף.

אמנון כהן: אתה אומר שאליכם יש 6,000 פניות וכל פנייה היא עולם ומלואו וכל אחת היא בנושא אחר לגמרי.

בועז טופורובסקי: דווקא המועצה לצרכנות מטפלת.

אמנון כהן: מטפלת, בסדר, אבל אין לה סמכות לבדוק אם זה עבריין או לא עבריין, אם זאת הונאה או לא הונאה וכולי.

אמנון כהן: אתה מקבל את התלונות האלה ואתה צריך לבקש מאותם אזרחים להעביר למשטרה כדי שתבחן את התופעה, היכן להתמקד יותר, היכן התופעה קשה וכולי.

אמנון כהן: בוודאי יש גם כאלה שצריכים לשלם ולא משלמים ויש כאלה שנפלו בין הכיסאות.

אמנון כהן: צריך לבדוק היכן זייפו את החתימות.

אמנון כהן: אלה הדברים שאתם צריכים לבדוק.

אמנון כהן: יש הבדל בין 500 תלונות ל-6,000 תלונות.

אמנון כהן: אתה מוכן להעביר למשטרה את התלונות?

<זאב פרידמן: לבקשתך, אני מוכן להעביר את כל הפול, אני מניח בתוך ימים ספורים, לא שום בעיה.

<בן אופק: האם אתה גם מוכן להעביר לאיקיוטק?

אמנון כהן: מי אתה?

<בן אופק: אני מנכ"ל איקיוטק.

אמנון כהן: תכף אתן לך את רשות הדיבור.

<בן אופק: רק בעניין הזה, אם אפשר להעביר גם לאיקיוטק כי אנחנו לא קיבלנו ולו תלונה אחת.

אמנון כהן: אתה שולח את הבקשה.

<בן אופק: יש אנשים שמתלוננים.

<בן אופק: המועצה לצרכנות בטופס הגשת התלונה כותבת בצורה מפורשת שמטעמי הגינות הם חייבים להעביר את התלונה לבית העסק.

<בן אופק: אנחנו פנינו אליהם בעשרות מכתבים.

<בן אופק: אני אישית נפגשתי עם האנשים כאן והם מסרבים להעביר לנו את התלונות.

<בן אופק: אני לא חושב שזה ראוי ואני מבקש גם מהוועדה הזאת לחייב אותם להעביר לנו את התלונות.

<בן אופק: אני רוצה לטפל בתלונות.

אמנון כהן: אתה רוצה לבדוק אם מגיע לו זיכוי או לא.

<בן אופק: אני רוצה לענות, כולל בפורום הזה, כולל במועצה לצרכנות.

<בן אופק: למה מונעים ממני?

אמנון כהן: המועצה לצרכנות, בבקשה.

<זאב פרידמן: אדוני היושב ראש, לחברת איקיוטק, או אני לא יודע אם זה בכובע של איקיוטק, אבל ל-מרבן ולבא כוחו הועברה רשימה שלמה של מכתבי דרישה שלהם.

<זאב פרידמן: מכתבי הדרישה שלהם הם מכתבי דרישה שלגביהם נאמר להם שאנשים מכחישים את העסקאות.

<זאב פרידמן: ברגע שאתה מגיש למישהו בקשה ואתה דורש ממנו כסף, אתה צריך לדעת את כל הנסיבות, אתה צריך שתהיה בפניך כל הניירת, אתה צריך שיהיה לפניך את כל הפרטים, אתה לא צריך את העזרה של המועצה לראות מה אדם כותב.

<זאב פרידמן: יש גופים להם אני לא אמסור את התלונות של הצרכנים כלשונן משום שצרכנים כואבים לפעמים כותבים בשפה קשה ואני לא רוצה שלאיקיוטק יהיו מכתבים בשפה קשה של צרכנים כי אז חששי שלי כאדם שאמון על הגנת הצרכנים הוא שאותם המכתבים יגיעו אחר כך לתביעות לשון הרע.

אמנון כהן: את השם של המתלונן אפשר להעביר?

<זאב פרידמן: העברנו שם.

<זאב פרידמן: העברנו 500 מכתבי דרישה של עורכי הדין של איקיוטק.

אמנון כהן: בן, מה עשית עם זה?

אמנון כהן: אתה טיפלת ב-500?

<בן אופק: רגע.

<בן אופק: זה שהוא נותן לי את המכתבים - - -

אמנון כהן: לא רגע.

אמנון כהן: תענה על מה שאני רוצה.

<בן אופק: אני קיבלתי רשימה.

בועז טופורובסקי: קודם הוא אמר שהוא לא קיבל.

אמנון כהן: בן, אני אתן לך את כל הזכות לדבר אבל אני מבקש, גם את משרדי הממשלה, אנחנו לא רוצים לשמוע מה שהם רוצים להגיד אלא אנחנו רוצים לשמוע מה שאנחנו רוצים לשמוע ולכן אל תתחיל להתפלמס אתי.

אמנון כהן: אני ממקד אותך.

אמנון כהן: קיבלת 500 פניות?

אמנון כהן: כן או לא?

<בן אופק: לא.

אמנון כהן: לא קיבלת.

<בן אופק: לא.

<אריה שפר: זה שקר.

אמנון כהן: מאה קיבלת?

<בן אופק: קיבלתי שמות ולא תלונות.

אמנון כהן: כמה שמות קיבלת?

אמנון כהן: אתה יכול לבדוק בשמות האלה אם מגיע להם או לא מגיע להם?

<בן אופק: אני אגיד כן.

<בן אופק: בדקתי.

<בן אופק: כולן רשימות שלי של חייבים אבל אם אין לי את התלונה, איך אני יכול לענות?

אמנון כהן: אתה לא יכול להזמין את אותו אדם?

<בן אופק: עשיתי את זה.

<בן אופק: זימנתי אלי את האנשים.

אמנון כהן: חבר'ה, תנו לי לבדוק.

אמנון כהן: אולי מגיע לו כסף רב ואתם סתם גורמים לו עוול.

<אריה שפר: בנוסף לכל זה, הוא גם איים על המועצה לצרכנות בתביעת דיבה.

אמנון כהן: ידידי, אני אתן לך לדבר אבל קודם בוא נשמע אותו כי יכול להיות שמגיע לו כסף ואנחנו סתם גורמים לו עוול.

אמנון כהן: בואו נשמע אותו.

אמנון כהן: לא הכול שחור-לבן.

<בן אופק: אני ניסיתי לפנות לאותה רשימה שקיבלתי.

<בן אופק: המועצה לצרכנות התנגדה למהלך הזה והיא אפילו כתבה בעיתון בשום אופן לא לשתף עם זה פעולה.

<בן אופק: זה הדף של המועצה לצרכנות באתר שלהם ואני רק אקריא משפט אחד: "צרכן נכבד, על מנת לטפל בתלונתך כראוי ומתוך חובת הגינות לבית העסק, אנו מעבירים את תלונתך לבית העסק כדי לקבל את תגובתו ככתבה וכלשונה".

<בן אופק: לא קיבלנו.

<בן אופק: כל הצהרה של המועצה לצרכנות מול כל לקוח שמגיש תלונה אומרת שהם חייבים לתת לנו את התלונה בדיוק כפי שהיא, כי יש אחד שאומר שזה לא הוא, אחד אומר שזה לא הטלפון שלו, אחד אומר שזה הבן שלו שנרשם, הוא יודע שהוא נרשם אבל הוא לא צריך לשלם.

<בן אופק: כל אחד יש לו תלונה משל עצמו.

<בן אופק: אני רוצה לטפל עניינית בכל אחת מהתלונות ואני חושב שזאת זכותי.

אמנון כהן: למה לא תזמן אותם?

אמנון כהן: למה אתה צריך את המועצה?

אמנון כהן: יש לך מאה אלף, תתקשר ותזמן אותם.

<בן אופק: עשיתי.

<בן אופק: אנחנו עושים.

<בן אופק: אנחנו עובדים בצורה מסודרת.

<אריה שפר: זה שקר.

<אריה שפר: הוא משקר.

<אריה שפר: הוא פשוט משקר.

אמנון כהן: תנו לו לדבר.

<אריה שפר: אבל הוא משקר.

אמנון כהן: לא, הוא לא משקר.

אמנון כהן: אולי הוא לא דיבר אתך אבל הוא לא משקר.

<בן אופק: אני רוצה להסביר משהו.

<בן אופק: כאשר המועצה לצרכנות פרסמה את השמות, כמו שאמרתי, אנחנו פנינו אליה.

<אריה שפר: ואמרתם לה שתלכו להוצאה לפועל.

<בן אופק: בהתחלה היו מעט מאוד תלונות.

<בן אופק: בפרויקט כזה גדול, תמיד יש טעויות.

<קריאה: מאה אלף טעויות?

<בן אופק: לא.

<בן אופק: צריך להיות הוגן ולומר שיש תלונות בודדות שנמצאו מוצדקות אבל לבוא מכאן ולומר שכל המאה אלף לא צריכים לשלם והכול הונאה, יש מרחק גדול.

רינה פרנקל: מישהו צריך לבדוק את זה.

<בן אופק: היחיד שבא ודיבר אתי מכל האנשים כאן, זאת המשטרה.

<בן אופק: הכבוד הגדול ביותר שיש לי זה למשטרה.

<קריאה: ברור שיש לך כבוד אליה, כי היא לא עושה כלום.

<בן אופק: משרד הכלכלה מעולם לא פנה אלי.

אמנון כהן: חבר'ה, אם זה ימשיך כך, אני אסגור את הישיבה.

אמנון כהן: אני לא רוצה כאן שוק.

אמנון כהן: תנו לי לשמוע אותו.

אמנון כהן: כואב לכם, אבל צריך לשמוע אותו אפילו אם הוא משקר במאה אחוזים.

אמנון כהן: אי אפשר לנהל דיון כך.

אמנון כהן: כולם ידברו אבל בואו נכבד אחד את השני.

<בן אופק: משרד הכלכלה מעולם לא פנה אלי.

<בן אופק: הוא הוציא הודעה שנראה לו שזאת הונאה.

<בן אופק: מהרגע שהתפרסמה ההודעה בתקשורת שזאת הונאה, כל אחד שקיבל מכתב, לא רצה לשלם.

<בן אופק: לא רק זה אלא המועצה לצרכנות פרסמה שכל מי שיגיש תלונה במשטרה, ישלח עותק למשרד התקשורת ועותק אליהם, לא יצטרך לשלם.

<בן אופק: אני אומר לך שאם הייתי חייב, כנראה שהייתי עושה את זה.

<בן אופק: נוצר מצב שלמשטרה יש ערימות של תלונות ואני יודע, אני הייתי שם מספיק ואני יודע בדיוק איזה ראיות הבאתי להם, שאנשים פשוט משקרים כי הם חושבים שזה שהם יגידו שהם לא נרשמו, יוותרו להם על החוב.

<בן אופק: יש כאן הטעיה מאוד גדולה.

<בן אופק: אני מאוד מעריך את חבר הכנסת ברוורמן שהיה כאן קודם אבל פשוט הטעו אותו.

<בן אופק: בוועדה הקודמת אמרו שאיקיוטק פעלה בלי שיש הנחיות.

<בן אופק: אני הבאתי הנחיות חתומות מ-2007.

אמנון כהן: המנכ"ל אמר שזה לא היה נכון.

אמנון כהן: קראתי את הפרוטוקול.

אמנון כהן: עשיתי שיעורי בית.

בועז טופורובסקי: אתה אומר שגם משרד התקשורת שיקר.

<בן אופק: לא.

בועז טופורובסקי: כולם משקרים ורק אתה דובר אמת.

<בן אופק: אני הבאתי את הפרוטוקול.

אמנון כהן: יש לי א הפרוטוקול.

אמנון כהן: קראתי אותו.

<בן אופק: הנה ההנחיות.

<בן אופק: הן חתומות מ-2007.

<בן אופק: ההנחיות כאן עם סמל הממשלה מ-2007.

<בן אופק: אני הבאתי עותקים לכולם כדי שלא יאמרו שאין הנחיות.

<קריאה: יש גם חתימה אלקטרונית?

<בן אופק: אני רוצה להסביר.

<בן אופק: אמר יפה נציג משרד התקשורת שיש שיטה בה שולחים ללקוח קוד באמצעות SMS כדי לאמת שזה הוא.

<בן אופק: למשל, אני מכיר את השם שלך, היום הכרתי אותך ואני יכול לרשום אותך באינטרנט ומחר תקבל תביעה.

<בן אופק: לאחר שבשנים 2005 ו-2006 היו הרבה תלונות של הורים לילדים, משרד התקשורת הוציא הנחיות ואמר שכדי לוודא שאכן זה הבן אדם, צריך לשלוח לו קוד ב-SMS.

<בן אופק: רק מי שמחזיק את המכשיר למעשה יודע מה הקוד.

<בן אופק: הקוד הזה הונפק על ידי חברות צד שלישי ואני הייתי מפוקח על ידי סלקום, פלאפון ופרטנר וכל תהליך הרישום רשום גם בשרתים שלהם.

<בן אופק: זה הגיע לבית המשפט ובית המשפט בחן את הרישומים של איקיוטק מול הרישומים של חברות הסלולר, מצאו התאמה מלאה וקבעו שאנחנו צודקים.

<בן אופק: אני מצהיר כאן שמאחורי כל חייב יש לי הוכחה מלאה לזה שהוא הכניס את הקוד ואישר את הפרטים.

<בן אופק: אני אומר עוד מילה קטנה לגבי הנחיות משרד התקשורת.

<בן אופק: המשרד ביקש מחברות הסלולר – סלקום, פרטנר ואייפון – לבדוק את הפרסומים שלי.

<בן אופק: כל פעם שאני עשיתי פרסום, הייתי שולח אותו לחברת הסלולר על מנת שהיא תראה שהמחיר רשום בצורה נכונה.

<בן אופק: פעלתי לפי חוק ומגיע לי כסף.

אמנון כהן: תודה.

אמנון כהן: היועץ המשפטי של הוועדה, רצית לשאול אותו שאלה?

<תומר רוזנר: כן.

<תומר רוזנר: שאלה פשוטה.

<תומר רוזנר: בתקופה הנדונה פעלו עשרות חברות מהסוג שלך.

<בן אופק: מאות.

<תומר רוזנר: מאות חברות.

<תומר רוזנר: איך אתה מסביר את זה שרק אצלך יש בעיה?

<בן אופק: אני אגיד לך, וכאן למעשה יש טעות שאם היו מבררים, אני חושב שאפשר היה לתת באמת הנחיות נכונות לציבור.

<בן אופק: רוב השירותים בארץ היו שירותי טריוויה.

<בן אופק: אני לא אומר עכשיו שום דבר נגד השירותים האלה אבל אני לא עשיתי את הדבר הזה ואני לא סיפקתי שירות באמצעות SMS אלא אני רק גביתי את הכסף באמצעות ה-SMS.

<בן אופק: את השירות שאני נתתי, אני פתחתי אתר עם שם משתמש וסיסמה, כל בן אדם קיבל שם משתמש וסיסמה וצפה בלוח האודישנים שלו.

<בן אופק: פעלתי בצורה קצת שונה.

<בן אופק: אני חייב לומר לך שאחרי שהפרויקט הזה יצא, המון חברות ביקשו גם הן לעשות את זה ולאור מה שקורה כרגע בתקשורת – שאני הנבל התורן בישראל – אנשים פשוט מפחדים.

<בן אופק: גם עורכי דין כבר מפחדים להיכנס לעניין הזה.

<תומר רוזנר: לא זאת הייתה השאלה.

<תומר רוזנר: לא ענית לשאלה שלי.

<תומר רוזנר: אותה שיטה בה אתה פעלת לקשירת העסקה, אני לא מדבר על סוג התוכן שנתת, אותה שיטה בה אתה פעלת נהגה על ידי גופים רבים, עשרות ואולי מאות, ומשרד התקשורת מודע לכך ולכן הוציא את ההנחיות שלו ב-2011 כי זה לא נוגע לך ישירות.

<בן אופק: ב-2007.

<מאיר בן בסט: לא.

<מאיר בן בסט: שלילי.

<מאיר בן בסט: הנה ההנחיות.

אמנון כהן: תן לו את ההנחיות כדי שיראה אותן.

אמנון כהן: אולי הוא לא זוכר על מה הוא חתם.

<מאיר בן בסט: אני מכיר את ההנחיות האלה.

<מאיר בן בסט: אתה לא צריך לתת לי.

<מאיר בן בסט: ב-2007 הייתה תופעה ספקי תוכן שלחו מסרונים למנויים והציעו להם את השירותים שלהם.

<מאיר בן בסט: ההנחיה שנתנו לחברות הסלולר, דרך אגב, היא שכאשר קורה דבר כזה, התשובה שצריך לקבל המנוי ב-SMS היא על איזה שירות מדובר, כמה הוא עולה, איך מתנתקים.

<מאיר בן בסט: כל הפרטים האלה.

<מאיר בן בסט: זה מה שהנחינו את חברות הסלולר.

אמנון כהן: והם לא עשו את זה.

<מאיר בן בסט: דרך אגב, להבנתי הוא לא עשה את זה.

בועז טופורובסקי: זה משהו אחר ממה שהיה באמת.

בועז טופורובסקי: כאן בוועדה בלי בושה הוא אומר לך משהו ומשרד התקשורת בא ואומר שמה שהוא אמר לך, לא קשור למציאות.

בועז טופורובסקי: הוא עושה את זה כאן בלי בושה מולו ותאר לך מה קורה מול אנשים כאשר אין פיקוח ואין ביקורת.

בועז טופורובסקי: בלי בושה הוא מחלק לך משהו שהבן אדם הזה ממשרד התקשורת בא ומסביר לך שזה לא מה שהוא חילק.

<בן אופק: האמת חזקה מהכול.

<מאיר בן בסט: רגע אחד.

<מאיר בן בסט: לא סיימתי.

<מאיר בן בסט: זה קרה ב-2007.

<מאיר בן בסט: ב-2008 נכנס לתוקף תיקון של חוק התקשורת בנושא אספ"ם.

<מאיר בן בסט: בסוף 2008.

<מאיר בן בסט: אז נכנס לתוקף התיקון של החוק בנושא אספ"ם ואז התופעה הזאת נפסקה והחל מאז, או אפילו לפני כן, זה רישום באתר האינטרנט כאשר שוב, מזינים מספר טלפון, מקבלים מסרון, מי ששולח את המסרון עם הקוד זאת לא החברה.

אמנון כהן: אם כן, על מה הוא מדבר?

<מאיר בן בסט: הוא מדבר על משהו שהוא לא נכון.

<בן אופק: פגשת אותי פעם?

<בן אופק: דיברת אתי פעם?

<בן אופק: בדקת מולי?

<בן אופק: הוא לא בדק מולי.

בועז טופורובסקי: הוא חילק עכשיו את זה.

בועז טופורובסקי: תראה מה הוא חילק עכשיו.

<מאיר בן בסט: בסדר, הוא אומר, אבל אז מה אם הוא אומר?

בועז טופורובסקי: תראה מה הוא חילק עכשיו.

בועז טופורובסקי: "חברות הסלולר חייבות להציג בפני המנויים בשקיפות מרבית את מהות השירות, את מקור השירות, את תדירותו, את פרטי ספק התוכן וכן את אפשרות ביטול השירות או ההתנתקות ממנו".

בועז טופורובסקי: מה שהוא אמר שונה לגמרי ממה שהוא חילק כרגע.

בועז טופורובסקי: הוא חושב שלא נקרא את זה עכשיו?

בועז טופורובסקי: הוא אומר שהוא קיבל הנחיות.

בועז טופורובסקי: הוא היה בטוח שלא נקרא את זה.

<בן אופק: אנחנו עמדנו בכללים האלה.

בועז טופורובסקי: איפה קיבלת הנחיה?

בועז טופורובסקי: חברות הסלולר לא סיפקו את זה.

בועז טופורובסקי: לדעתי נמצאים כאן נציגים מחברות הסלולר וגם הם יכולים לסתור אותו.

אמנון כהן: מי אדוני?

<אריה שפר: אני ממטה המאבק שנלחם בהונאה המתמשכת הזאת.

בועז טופורובסקי: עוד לא שמענו את משרד המשפטים ואת חברות הסלולר.

אמנון כהן: אני לא יודע אם יש בעיה בחברות הסלולר.

אמנון כהן: לא ראיתי בעיה בחברות הסלולר.

<קריאה: יש בעיה.

<קריאה: הן קיבלו הכנסות רציניות.

אמנון כהן: לא על זה.

אמנון כהן: על זה?

<קריאה: אמרו לציבור שזה על זה, אבל זה לא על זה.

<אבי ברגר: אני רוצה לחדד עוד נקודה.

<אבי ברגר: התיקון שעשה משרד התקשורת בוצע ב-2011 ושם הוא חייב את חברות הסלולר כי הן בעלות רישיון לעשות את האימות ב-SMS עם קוד.

<אבי ברגר: הסיבה לעשות את זה דרך חברות הסלולר כי כך הקוד ידוע רק לחברת הסלולר ולמנוי עצמו.

<אבי ברגר: יכול להיות שחברת איקיוטק עשתה אימות מטעמה בעזרת SMS אבל זה ה-SMS שנשלח מאיקיוטק שידעה את הצד של השולח וגם את הצד של המקבל.

<בן אופק: לא נכון.

<אבי ברגר: יכול להיות.

אמנון כהן: את זה המשטרה צריכה לבדוק.

אמנון כהן: אתה בזכות דיבור.

<אריה שפר: שמי אריה שפר ואני ממטה המאבק שנלחם בתרגיל העוקץ הזה שנמשך כבר שנה.

<אריה שפר: אני רוצה לומר שממני אישית לא לקחו כסף ואני הצטרפתי למאבק הזה לפני חודש וחצי עת ראיתי מה קורה.

אמנון כהן: אתה נרשמת לשירות של החברה?

<אריה שפר: לא.

<אריה שפר: לא נרשמתי.

<אריה שפר: ניסו בזמנו להוציא כספים במרמה מבת הזוג שלי ועצרתי את זה בזמן.

<אריה שפר: מה שקורה נכון להיום זה שיש לנו כאן סיטואציה בה יש קבוצה של אנשים שמנהלים מסע גבייה מאוד דורסני על כספים שחלוקות הדעות אם מגיע להם או לא מגיע להם, והם לא עוצרים לרגע אלא להפך, הם מגבירים את הפעילות שלהם באופן משמעותי.

<אריה שפר: עשרות פקידות מתקשרות לאנשים ומאיימות עליהם בהוצאה לפועל תוך הפחדות ואיומים.

<אריה שפר: הם שולחים מסמכים שקריים דרך עורכי דין שעובדים אתם ובנוסף לזה הם גם עושים מעשים כמו הוצאת לשון הרע ופגיעה אישית באנשים שמתנגדים להם.

<אריה שפר: אני הגשתי תלונה במרחב יפתח על לשון הרע במרמה ובזדון וסגרו את החקירה.

<אריה שפר: הגשתי ערר ועוד פעם הולכים לסגור את החקירה.

<אריה שפר: אני שואל, אם זה חלק מתרגיל העוקץ הזה, שהם גם פוגעים באופן אישי באנשים שמתנגדים להם, הם מגישים תביעות בסדר דין מקוצר כשהם יודעים שאסור להם לעשות את זה וכבר יש פסיקות שאסור להם לעשות זאת, הם משמיצים אנשים באופן אנונימי ובצורה פרונטלית, המשטרה תחקור גם את הנושא הזה או שהיא עוד פעם תסגור את החקירה?

אמנון כהן: זאב, יש לך תשובה לזה?

<זאב חכים: כמובן שאני לא יכול להתייחס לטענה לגבי התיק הספציפי.

אמנון כהן: לא, בעיקרון.

אמנון כהן: אם יגיע תיק מסוג כזה.

<זאב חכים: אנחנו בודקים את כל התיקים כמו שמתחייב.

<זאב חכים: יש הליך שאם הוא חושב שהתיק נסגר בצורה לא מוצדקת, הוא יכול להגיש ערר.

<אריה שפר: הגשתי ערר.

<אריה שפר: אני יכול לתת לך אותו באופן אישי.

<אריה שפר: יש עורך דין שפשוט פועל בצורה כזאת והוא ראש החץ שלהם.

אמנון כהן: נמצאים כאן נציגי חברות הסלולר?

<יהב דרורי: כן.

<צ'יקו דורי: כן.

אמנון כהן: אורנג'.

אמנון כהן: איך הוא קיבל כל כך הרבה לקוחות שלך?

<יהב דרורי: אין לי מושג.

אמנון כהן: כשאתה נותן שירות שהוא מתחבר דרכך, אתם מקבלים שיפוי על השירות?

<יהב דרורי: כן.

אמנון כהן: איזה הסכם יש ביניכם?

<יהב דרורי: ביני לבינו אין שום הסכם.

אמנון כהן: יש הסכם עם חברות אחרות?

<יהב דרורי: יש אגריגטורים.

אמנון כהן: אנחנו רוצים לפתור את הבעיה ואני עוד לא יודע איך.

אמנון כהן: אני מסתבך עם זה יותר ויותר.

<יהב דרורי: הפתרון לצערי לא אצלנו.

אמנון כהן: לקוחות לא חייבים לך כסף.

<יהב דרורי: כל כסף שנגבה דרך החשבון שלנו, נגבה והועבר ולבן אופק אין תביעה לגביו.

<תומר רוזנר: אני לא מבין.

<תומר רוזנר: אתם גביתם את הכסף עבורו?

<תומר רוזנר: האם גביית התשלומים נעשתה דרככם?

<יהב דרורי: התשלומים שהוא גובה מאנשים שמתלוננים, לא נגבו דרכנו.

אמנון כהן: לא נגבו כי לא נגבו.

<קריאה: אלה ששילמו, כן.

<יהב דרורי: לא נגבו דרכנו.

בועז טופורובסקי: הוא אמר שהוא אף פעם לא נתן לו שירות.

<קריאה: לא אלה שמתלוננים.

<קריאה: אלה ששילמו עבור שירותי תוכן שלהם, עשו את זה דרככם?

<יהב דרורי: מה שנגבה דרכנו, לפי הרישיון שלנו, נגבה.

<תומר רוזנר: נגבה דרככם ואין לכם הסכם אתו?

<יהב דרורי: לנו אין הסכם עם מר אופק.

<תומר רוזנר: לא עם מר אופק, עם קבוצת החברות.

<תומר רוזנר: אני לא רוצה למנות את החברות, אבל אחת מאשכול החברות.

<יהב דרורי: לפי מיטב ידיעתי, אין לנו הסכם.

<תומר רוזנר: איך גביתם עבורו כסף?

<קריאה: יוניסל.

<יהב דרורי: יש אגריגטורים שמתקשרים עם חברות שמספקות תוכן והם מעבירים את הדרישות אלינו ואנחנו בודקים אם יש הסכמה של המנוי ונתן הסכמתו להיות פתוח לשירותי תוכן, אחרי התיקון של משרד התקשורת, ואם אין, הם לא מקבלים, ואם יש, מקבלים.

אמנון כהן: אבל לפני 2011.

<יצחק קדמן: השירות הזה הוא בחינם או שאחוזים מקבלים דרככם?

<יהב דרורי: אין קשר אלינו.

<יהב דרורי: אני לא מבין מה אתה שואל.

אמנון כהן: לפני 2011 היה לכם קשר?

<יהב דרורי: לא.

<תומר רוזנר: השירות הזה ניתן לחברות התוכן ללא תמורה?

<יהב דרורי: מה זאת אומרת?

<תומר רוזנר: האם השירות שאתם נותנים לחברות התוכן, אתם בודקים אם יש הרשאה, אתם מציינים את זה בחשבון?

<יהב דרורי: לתביעות האלה אין קשר.

<תומר רוזנר: לא שאלתי על התביעות.

<קריאה: אתה מקבל כסף או לא?

<תומר רוזנר: ערימות.

<יהב דרורי: בהסכמים שלנו עם האגריגטורים, יש תמורה אבל זה לא קשור לנושא הדיון.

אמנון כהן: זה קשור.

אמנון כהן: הם הרי לא יכלו לקבל את הלקוחות.

<יהב דרורי: אל תשאלו אותי אלא אותם.

אמנון כהן: לא.

אמנון כהן: אני שואל אותך עכשיו.

אמנון כהן: עכשיו אתה בפוקוס ותענה תשובות לשאלות אותן אנחנו שואלים.

<יהב דרורי: אני אומר את האמת.

אמנון כהן: רק אמת.

אמנון כהן: אנחנו לא רוצים משהו שהוא לא אמת.

אמנון כהן: אנחנו רוצים לראות איך נחשף ילד קטן שהוא לקוח שלך לשירות הזה של האודישנים.

<יהב דרורי: אני לא יודע.

אמנון כהן: חכה.

אמנון כהן: עוד לא השלמתי את השאלה.

<יהב דרורי: ילד קטן בדרך כלל הוא לא הלקוח שלי.

אמנון כהן: לא יודע.

אמנון כהן: למה?

אמנון כהן: יש ילדים בני שבע ושמונה שיש להם טלפון.

אמנון כהן: למה הוא לא לקוח שלך?

<תמר פינקוס: זה האבא נותן את שם הילד.

<קריאה: לרוב ההורים פונים.

אמנון כהן: השאלה היא אם היה לכם הסכם התקשרות עם חברה שנותנת שירות לאודישנים או דברים כאלה ואתה גבית עבור השירות הזה ואתה אומר ששבעים אחוזים שלו ושלושים אחוזים עבור העבודה שלך.

<יהב דרורי: על דברים שידענו שהשירות ניתן דרכנו, גבינו.

<יהב דרורי: מה שלא נגבה דרכנו, לא נגבה.

אמנון כהן: אני לא אומר שאתה לא צריך להרוויח אבל רציתי לראות איך אתה מרוויח.

<יהב דרורי: שוב, זה לא נושא הדיון.

<יהב דרורי: מה שלא ניתן דרכנו, לא קשור אלינו.

אמנון כהן: אבל כאן עד 2011 זה ניתן דרככם.

בועז טופורובסקי: הוא אומר שלא.

<תמר פינקוס: הוא אומר שלגבי תביעות עד 2011 - - -

אמנון כהן: לא צריך לפרשן אותו.

אמנון כהן: אנחנו מבינים מה הוא אומר.

<עדי ינקילביץ: אני מייצג חלק מהנפגעים וגם נפגעתי בעצמי על ידי כל מיני תביעות דיבה שנמחקו ובלוגים שהשמיצו אותי.

אמנון כהן: מה ראית אישי המלומד?

<עדי ינקילביץ: קודם כל, בדיון שהיה בוועדת הכלכלה ב-30 בדצמבר, היה אבא של בן אופק שהוא היה בעל החברה המקורי.

אמנון כהן: הבנתי שהוא כאן.

<עדי ינקילביץ: הוא כאן.

<עדי ינקילביץ: יושב כאן לידי.

<עדי ינקילביץ: הוא הצהיר לפרוטוקול, ויש לנו את הדוחות שמאמתים את זה, שבשנים הנטענות לכל דרישות החוק, לא היו חובות בחברה.

<עדי ינקילביץ: כן חתימה, כן אימות, כן תקנות, אבל לא היו חובות ואיך פתאום צצו החובות?

<עדי ינקילביץ: יש דוחות.

<עדי ינקילביץ: זאת חברה בע"מ.

<עדי ינקילביץ: יש לה דוחות, יש מאזן.

<עדי ינקילביץ: הכול אפס.

<עדי ינקילביץ: אין חובות.

<עדי ינקילביץ: פתאום קם לו אדם, לקח את החברה בכוח והיום הוא טוען שיש חובות.

אמנון כהן: לא חשוב.

אמנון כהן: מה שאני צריך לדעת אם הוא נתן שירות או לא נתן שירות.

<עדי ינקילביץ: לא נתן כל שירות.

<עדי ינקילביץ: הוא יכול לספר סיפורים עד מחר.

<עדי ינקילביץ: לא נתן שום שירות.

אמנון כהן: עוד לא הוכח אחרת.

<עדי ינקילביץ: כל פעם שהלך לבית משפט, חטף הוצאות כבדות.

<אריה שפר: כל פעם שזה הגיע לפתחו של בית המשפט וכל פעם שבית המשפט דן עניינית, הוא זרק אותו מכל המדרגות.

אמנון כהן: גברתי, רצית לומר משהו.

<ציפי ערקובי: כן.

<ציפי ערקובי: אני חברה בלשכת המבקרים.

אמנון כהן: באיזה חברה?

<ציפי ערקובי: כרגע אני לא עובדת אבל גם אני נפגעתי.

<ציפי ערקובי: אני אדם ישר.

<ציפי ערקובי: 27 שנים בצבא ואני חברה בלשכת המבקרים.

<ציפי ערקובי: קיבלתי את המכתב, נאלצתי ללכת למחסן לחפש יומן משנת 2009 כדי לראות מה קרה ואיך זה יכול להיות.

<ציפי ערקובי: אני נמצאת בחלל?

<ציפי ערקובי: איך זה שלא גביתם ממני כסף?

<ציפי ערקובי: אני פניתי אליכם ופקססתי לכם מכתבים.

<ציפי ערקובי: אתה בעצם לא נמצא בתמונה כי אתה רק שולח את עורכי הדין שיהיו מולנו.

<ציפי ערקובי: אני ביקשתי לבוא ולספר שאני לא קשורה, לא חייבת כלום אפילו ליתוש ואיך זה יתכן שזה קורה?

אמנון כהן: כמה ביקשו ממך?

<ציפי ערקובי: קרוב לאלפיים ומשהו שקלים.

<ציפי ערקובי: אני יכולה לתרום את זה כי אני אדם שנותן המון.

אמנון כהן: חס וחלילה.

אמנון כהן: אם לא מגיע לו, הוא לא יקבל.

<קריאה: היא רוצה לתרום את זה.

אמנון כהן: תתרמי את זה למקום אחר שם זקוקים לכסף.

<ציפי ערקובי: אני תורמת.

<ציפי ערקובי: אני גם מתנדבת באגודה למלחמה בסרטן.

<ציפי ערקובי: לא יעלה על הדעת שאני צריכה לשלם משהו.

<ציפי ערקובי: לא הייתה לי שום עסקה אתם ואני לא מכירה אותם.

אמנון כהן: בן, תבדוק את זה.

<בן אופק: בשמחה.

<בן אופק: אני גם אגיד שחבר הכנסת טופורובסקי ארגן הפגנה מול המשרד שלי.

אמנון כהן: הוא לא ארגן הפגנה.

אמנון כהן: מה עובר עליך?

<בן אופק: הוא הצליח לארגן.

אמנון כהן: את הפנייה עליה היא מדברת קיבלת?

בועז טופורובסקי: מילא להיות שקרן, אבל תהיה טיפה חכם.

<בן אופק: הוא הצליח לארגן 25 אנשים.

<ציפי ערקובי: אני לא הפרעתי לך.

<ציפי ערקובי: עוד לא סיימתי את דבריי.

בועז טופורובסקי: אני ארגנתי הפגנה?

<בן אופק: אני הצעתי כבר אז ואמרתי שאני לא יכול לשבת עם מאה אלף, אבל אני אשב עם כמה.

אמנון כהן: שאלתי אם קיבלת את הפנייה שלה?

<בן אופק: לא.

<בן אופק: כנראה עורכי הדין קיבלו.

<ציפי ערקובי: לא יכול להיות.

<ציפי ערקובי: אני ביקשתי שזה יגיע לוועדת חריגים שלך וזה לא הגיע לוועדת החריגים.

בועז טופורובסקי: הבן אדם משקר כאן בוועדה של הכנסת ועושה זאת בלי בושה.

בועז טופורובסקי: הוא אומר שקרים.

בועז טופורובסקי: מכפיש חברי כנסת.

בועז טופורובסקי: הבן אדם חולה נפש.

אמנון כהן: תמר, במכתב של הגברת יש בעיה של צרכנות?

<תמר פינקוס: במשטרה, בהונאה.

<ציפי ערקובי: זאת הונאה.

<תמר פינקוס: הבעיה היא צרכנית והפתרון הוא לא בחוק הגנת הצרכן אלא במשטרה בהונאה.

<ציפי ערקובי: מה אומר חוק הגנת הצרכן?

בועז טופורובסקי: אי אפשר להטיל הכול על המשטרה.

בועז טופורובסקי: זה לא נכון.

<ציפי ערקובי: חוק הגנת הצרכן לא אמור להגן על צרכנים?

בועז טופורובסקי: הכי קל להגיד הכול במשטרה.

בועז טופורובסקי: לשם מה אתם קיימים?

בועז טופורובסקי: אתם קיבלתם סמכות.

אמנון כהן: הגברת באמצע דבריה.

<ציפי ערקובי: כן.

<ציפי ערקובי: אני רוצה לדעת איך לא הצלחתם לגבות ממני כסף במשך חמש שנים.

<ציפי ערקובי: איפה הייתם?

<קריאה: זה לא הנושא כרגע.

<קריאה: אנחנו רוצים להתקדם.

<ציפי ערקובי: אני גם יכולה להגיד לך איפה הייתי בדיוק בתאריך הספציפי.

אמנון כהן: מי כאן ממשרד המשפטים?

<הילה דוידוביץ בלומנטל: אני.

<קריאה: אנחנו מפספסים את מהות הישיבה.

<קריאה: אנחנו מפספסים מה שחשוב.

אמנון כהן: כן.

אמנון כהן: אנחנו בדרך כלל אוהבים לפספס.

אמנון כהן: משרד המשפטים, תאמרי איך אנחנו נראים כמדינה ואיזה שירות נותנים ללקוחות, לאזרחים, מנצלים את טוב ליבם או את תמימותם ועושים עליהם סיבוב.

אמנון כהן: על חלקם, לא על כולם.

<הילה דוידוביץ בלומנטל: לצערנו, הגם שאנחנו רואים חשיבות בנושא ועוקבים מקרוב, גם דרך הפרקליטות, אחר התפתחויות בחקירה וגם מול המועצה לצרכנות על כל מיני תלונות, משרד המשפטים, למעט ההיבטים הפליליים – ושוב, אין כאן נציגים מהפרקליטות אבל המשטרה עדכנה שהפרקליטות עובדת בצמוד למשטרה בכל הנושא הזה – ביתר ההיבטים, לצערי למשרד המשפטים אין כל סמכויות בנושא הזה.

<הילה דוידוביץ בלומנטל: אנחנו משרד מטה ואנחנו לא רגולטור בהיבטים שקשורים לנושא הזה.

<הילה דוידוביץ בלומנטל: יש היבטים קטנים של ההוצאה לפועל שאולי ישלימו את דבריי.

בועז טופורובסקי: לא הוצאה לפועל אצלכם אלא רמו"ת אצלכם.

<הילה דוידוביץ בלומנטל: אני מדברת במובן הכללי של כל הנושא הזה.

<הילה דוידוביץ בלומנטל: היועצת המשפטית של רשות האכיפה והגבייה כאן ואם היא תרצה להוסיף, היא תוסיף, ואם נציג רמו"ת ירצה להוסיף, הוא יוסיף בהיבטים שלהם.

<הילה דוידוביץ בלומנטל: אני רק רוצה להשלים ולומר שאנחנו רואים חשיבות בנושא הזה.

אמנון כהן: אין כאן עניין ציבורי?

אמנון כהן: אתם לא יכולים להנחות?

אמנון כהן: אתם לא יכולים לראות דברים?

אמנון כהן: יעשו סיבוב על הציבור ואנחנו נגיד שאנחנו בבועה שלנו?

<הילה דוידוביץ בלומנטל: לא.

<הילה דוידוביץ בלומנטל: זאת התפיסה שלנו.

<הילה דוידוביץ בלומנטל: אנחנו עובדים מאחורי הקלעים.

אמנון כהן: התפיסה שלכם מוטעית.

<הילה דוידוביץ בלומנטל: אני רוצה להשלים את דבריי.

אמנון כהן: מה יש לך להגיד?

אמנון כהן: אין לך מה להשלים.

אמנון כהן: זאת התפיסה שלך?

אמנון כהן: איזו תפיסה זאת?

אמנון כהן: מאיפה לקחת את התפיסה הזאת?

אמנון כהן: באיזו אוניברסיטה למדת?

אמנון כהן: איפה הצרכן?

<הילה דוידוביץ בלומנטל: שוב, אני רוצה להשלים.

אמנון כהן: מה שוב?

אמנון כהן: עוד פעם?

אמנון כהן: זאת התפיסה?

<הילה דוידוביץ בלומנטל: אם יורשה לי להשלים.

<הילה דוידוביץ בלומנטל: אנחנו לא רשות שאמונה על הגנת הצרכן.

<הילה דוידוביץ בלומנטל: אני חושבת שאנחנו אחד המשרדים שעוקבים הכי מקרוב שאפשר על כל ההתפתחויות בנושא הזה.

<תומר רוזנר: מה אתם עושים?

<קריאה: הם עוקבים.

<הילה דוידוביץ בלומנטל: אני רוצה לומר שמשרד המשפטים הוא לא רגולטור בנושא הזה.

אמנון כהן: הבנתי.

אמנון כהן: את לא צריכה לחזור על זה שמונים פעמים.

אמנון כהן: אולי צריך לסגור את המשרד הזה.

אמנון כהן: אתה מפריע לי.

אמנון כהן: צא החוצה, תירגע חמש דקות ותחזור.

<שרון הוטרר: אני מייצגת כאן את הרשות למשפט טכנולוגיה ומידע שחבר הכנסת טופורובסקי הזכיר כמה פעמים.

<שרון הוטרר: הרשות ממונה על חוק הגנת הפרטיות ובמסגרת הזאת היא מפקחת על הנושא של שימוש במאגרי מידע ופגיעה בזכות לפרטיות.

<שרון הוטרר: יש לנו גם סמכויות מינהליות וגם סמכויות פליליות אבל כפי שכולנו שמנו לב בדיון הזה, הסוגיה המרכזית כאן שכואבת לכולם היא הסוגיה הצרכנית.

<שרון הוטרר: הנושא של שימוש במאגרי מידע, אם הוא קיים או לא, כלל לא ברור.

<שרון הוטרר: אלינו הגיעו שתי תלונות ושתיהן הגיעו אלינו כמכותבים כי הם נשלחו למועצה לצרכנות או למשרד התקשורת, ובשתיהן האנשים פשוט מכחישים את זה שהם קשורים לנושא.

<שרון הוטרר: אנחנו לא רואים אינדיקציה לשימוש במאגרי מידע לא חוקיים אלא להפך.

<תומר רוזנר: האם החברה רשמה את מאגר המידע שלה אצלכם?

<שרון הוטרר: לא.

<תומר רוזנר: זאת אומרת, כידוע לך זאת עבירה כשלעצמה.

<שרון הוטרר: זאת לא עבירה.

<תומר רוזנר: יש חוק.

<שרון הוטרר: זאת עבירה של החוק אבל אני לא מבינה במה נקיטה בפעולה בהקשר הזה תפתור את הבעיה של כל הצרכנים.

<תומר רוזנר: הטענה היא שנאסף פה מידע - הטענה, אני לא יודע אם היא נכונה או לא – בצורה שאיננה עומדת בדרישות החוק, בין היתר אי רישום המאגר כמתחייב מהוראות החוק וזאת אינדיקציה לכך שנאסף כאן מידע שנאגר בצורה לא חוקית, כיוון שהמאגר לא נרשם ולא פוקח על ידיכם.

<בן אופק: אני חייב לעצור כאן.

<בן אופק: זה מאגר רשום.

אמנון כהן: אתה לא עוצר שום דבר.

אמנון כהן: אתה לא בבית שלך, בחברה.

אמנון כהן: כאן אני נמצא ואני קיבלתי מנדט מהציבור, וזה לא פשוט.

<תומר רוזנר: אם נציגת רשם מאגרי המידע אומרת שהמאגר לא רשום, אני מסתמך על מה שהיא אומרת.

<תומר רוזנר: אולי אחת מחברות הקבוצה שלך רשמה את המאגר, אבל אומרת נציגת הרשם – שהיא הגורם המוסמך – שהחברה שמדובר בה לא רשומה במאגר.

<בן אופק: רגילים לשקר פה.

אמנון כהן: שרון, מה את יכולה לעשות?

אמנון כהן: לא בודקים את זה?

<שרון הוטרר: אנחנו בדקנו את זה אבל מי שמכיר את דוח מבקר המדינה - - -

<תומר רוזנר: תגיד לפרוטוקול שהוא אמר שגם היא משקרת.

בועז טופורובסקי: נכון.

בועז טופורובסקי: הוא אמר.

בועז טופורובסקי: הוא קרא לה שקרנית.

אמנון כהן: מה את אומרת?

<שרון הוטרר: אנחנו בודקים את הדברים האלה אבל כפי שראיתם בדוח מבקר המדינה משבוע שעבר, הנושא הזה של רישום מאגרי מידע הוא נושא שהוא לא נושא שאנחנו מפקחים עליו ואוכפים אותו בצורה פוזיטיבית כיוון שיש מדיניות של הממשלה ללכת לכיוון של צמצום חובת הרישום.

<שרון הוטרר: אם בכל מקרה אחר אנחנו לא נאכף את חובת הרישום באמצעות קביעת הפרה ועבירה וסנקציה, אנחנו לא מצאנו לנכון במקרה הזה לעשות את זה.

<שרון הוטרר: זה גם לא ייתן את הסעד לצרכנים.

<שרון הוטרר: אם נקבע שאין כאן מאגר רשום, הם ירשמו מאגר.

אמנון כהן: אבל את לא תאשרי.

<שרון הוטרר: אם הוא מראה לי שהוא קיבל את ההסכמה של הצרכנים.

בועז טופורובסקי: הסכמה של מי הוא יראה לך?

אמנון כהן: ממי הוא קיבל הסכמה?

בועז טופורובסקי: בגלל זה פנינו אליך.

<קריאה: אם לא תנסי, איך תדעי?

אמנון כהן: ממי הוא קיבל הסכמה?

<שרון הוטרר: ממי שנרשם אצלו.

בועז טופורובסקי: זאת בדיוק הבעיה.

אמנון כהן: אצל מי הוא צריך להירשם?

בועז טופורובסקי: רוב האזרחים לא מודעים לקיומכם.

בועז טופורובסקי: גם אני, עד מרץ, אז שלחתי אליכם את המכתב והעוזר שלי דיבר אתכם, לא הייתי מודע לכך שאתם קיימים.

בועז טופורובסקי: עת דיברנו אתכם, אמרתם שזה לא בסמכותכם, אבל זה בהחלט בסמכותכם.

בועז טופורובסקי: זאת בדיוק הבעיה שיש כאן סביב השולחן הזה – כל מיני אנשים מפילים את הסמכויות.

<בן אופק: שיחזירו לי את האגרה ששילמתי כל שנה.

<שרון הוטרר: יש כאן עניין מרכזי וכבר נאמר כאן – אני לא יודעת אם לכאורה או באמת – שיש כאן עניין של ספק הונאה, ספק בעיה צרכנית.

<שרון הוטרר: העניין כאן הוא לא מאגרי המידע.

<שרון הוטרר: זה לא העניין המרכזי.

<שרון הוטרר: יש כאן משטרה שחוקרת.

<קריאה: זה לא העניין המרכזי, אבל זה עניין שלכם.

<שרון הוטרר: לא יועיל לעניין אם אנחנו ניכנס ונבדוק את התלונות.

אמנון כהן: שרון, תודה.

אמנון כהן: דוקטור קדמן, בבקשה.

<בן אופק: אם זה כן היה רשום - - -

אמנון כהן: לא.

אמנון כהן: אתה לא מפריע.

<בן אופק: תתעלמו מהאמת.

<בן אופק: כולם כאן מתעלמים מהאמת.

<בן אופק: יש לי אישור.

אמנון כהן: יש לך אישור?

<בן אופק: יש לי אישור ואני מוכן להציג אותו לכולם.

<בן אופק: אני רוצה לדעת אם המאגר שהם רושמים, מה המשמעות של זה.

אמנון כהן: דוקטור קדמן, בבקשה.

<יצחק קדמן: אני רוצה לדבר על היבט אחד שלא דובר עליו עד כה והוא ההיבט שמעניין אותי.

<יצחק קדמן: אנחנו קיבלנו מאות תלונות שנגעו לשני היבטים שקשורים לילדים.

<יצחק קדמן: ראשית, רבות מהתלונות עוסקות בזה שהחוב שכביכול היה קיים לחברה כזו או לחברה אחרת הוא חוב של ילדים החל מגיל שנתיים, כולל ילדים נכים, ויש לי כאן את הרשימות ואת השמות.

<תמר פינקוס: היה לך תינוק בן שלושה חודשים.

<יצחק קדמן: ילדים קטנים ועד ילדים בני שש ובני שמונה שהם החייבים כביכול, בניגוד לחוק הכשרות המשפטית והאפוטרופסות שדורש הסכמת הורים לפעולה משפטית, ודאי להתחייבות ארוכת טווח.

<יצחק קדמן: חלק גדול מהילדים האלה קיבלו מכתבי אזהרה מגעילים מעורכי דין.

<יצחק קדמן: אגב, אני אשמח לדעת - אם לשכת עורכי הדין נמצאת כאן – כי מישהו צריך לבדוק גם את המכתבים הנבזיים האלה שנשלחו לילדים בלי שמישהו בדק.

<קריאה: בריונות משפטית.

<יצחק קדמן: עורכי דין שרק רוצים לעשות כסף מהעניין הזה, מפחידים ילדים ובני נוער.

<יצחק קדמן: יש לי כאן מכתב שקיבלתי בשבוע שעבר.

<יצחק קדמן: חיילת מצטיינת בחיל האוויר.

<יצחק קדמן: "אני חיילת המשרתת ביחידה מובחרת, העורך דין ממשיך להטריד אותי ולהלך אימים על אזרחית שומרת חוק.

<יצחק קדמן: יש לו דרישות מופרכות המתייחסות לתקופה בה הייתי בת שמונה.

<יצחק קדמן: אני מכחישה אבסולוטית שאי פעם יצרתי קשר עם החברות האלה, במיוחד בתקופה בה הייתי ילדה בת שמונה.

<יצחק קדמן: הכול המצאה, בדיה, הזיה, תרגיל עוקץ מטורף שממשיך ואף אחד לא עוצר אותו".

<יצחק קדמן: יש לנו מכתבים מילדים שלא ישנים בלילה.

<בן אופק: אם היא הייתה בת שמונה - - -

<גיא לרר: בן, שמענו מספיק את השקרים שלך.

<בן אופק: אם היא הייתה בת שמונה והיא חיילת, זה לא קשור אלי.

<יצחק קדמן: אני חושב שהנושא היום הוא לא חברת איקיוטק.

<יצחק קדמן: הנושא היום הוא קוצר ידן של הרשויות של המדינה שכל אחת מגלגלת את הכדור למישהו אחר.

אמנון כהן: לכן צריך להחליף את הממשלה הזאת.

<יצחק קדמן: זה אתה אומר.

<יצחק קדמן: אני לא עוסק בזה.

<יצחק קדמן: אני רוצה שלימינם של הילדים, הילדים שהיו עת כביכול נוצר החוב כלפיהם, והקטינים שהם עדיין קטינים שצריכים להתמודד עם מכתבי עורכי דין מפחידים, אני רוצה שמשרדי הממשלה ישתפו פעולה ולא יגלגלו את הכדור אחד לשני ולא יעשו שום דבר.

<קריאה: לעצור את זה ועכשיו.

אמנון כהן: תודה.

אמנון כהן: עורך דין אופיר לב.

<אופיר לב: תודה אדוני היושב ראש.

<אופיר לב: אני מלווה את הנפגעים מהיום הראשון ממש.

<אופיר לב: היום יש לנו קבוצה של 10,000 נפגעים שאני נותן להם סיוע.

<אופיר לב: המידע שמגיע אלי הוא לא 500 תלונות כפי שאמרה המשטרה אלא אלה אלפי תלונות.

אמנון כהן: למה הן לא עוברות למשטרה?

<אופיר לב: ישבתי כאן

<אופיר לב: ב-30 לדצמבר ושמעתי שהמשטרה הולכת לפתוח את החקירה מחדש.

<אופיר לב: התקשרתי ישירות להונאה ואמרתי להם שיש לי את החומרים שהם צריכים וכי לא צריך לחקור 500 תלונות.

<אופיר לב: יש לי מידע כאן שברמת העיקרון מוכיח שיש כאן זיופים ושיש כאן דברים שאני לא רוצה לומר מה הם, אבל המשטרה צריכה לראות אותם.

אמנון כהן: מסרת את זה למשטרה?

<אופיר לב: הם לא רצו.

<אופיר לב: פעמיים ביקשתי ואמרו לי שלא רוצים.

<גיא לרר: אני הבאתי חתימה דיגיטלית מזויפת והראיתי להם ולא נעשה עם זה שום דבר.

<גיא לרר: הראיתי שבן אופק זייף במייל שהוא שולח למשרדי עורכי דין והוא כותב תשתמשו בחתימה הדיגיטלית המזויפת.

<גיא לרר: הבאנו שיחות טלפון של מוקדניות שאומרות לחייבים שיש חתימה דיגיטלית והראינו שהיא מזויפת.

<גיא לרר: מה צריך יותר אדוני היושב ראש?

<גיא לרר: מה צריך יותר במדינה הזאת?

<בן אופק: להגיד את האמת.

<בן אופק: זה הכול.

אמנון כהן: זאב, קיבלת פניות?

<זאב חכים: אני אישית לא קיבלתי.

<אופיר לב: לא אתה אישית.

<גיא לרר: אלברט, קום ותדבר.

<גיא לרר: אלברט, איפה החתימה הדיגיטלית המזויפת?

<גיא לרר: איפה?

אמנון כהן: מי זה אלברט?

אמנון כהן: אלברט, ראית את החתימה?

אמנון כהן: למה אתה מתחבא?

אמנון כהן: תגיד.

<אלברט סבח: האמת היא שהוא היה אצלי במשרד והביא את העניין של החתימה הדיגיטלית המזויפת.

אמנון כהן: איפה החתימה?

<אלברט סבח: העניין נבדק.

<גיא לרר: לטענתו היא כתובה עם שגיאת כתיב.

<גיא לרר: זה כתוב בשגיאת כתיב.

<אלברט סבח: העניין נבדק ולא הגענו לממצא שהחתימה לא תקינה.

<גיא לרר: מה?

<גיא לרר: זאת חתימה מזויפת.

<בן אופק: יש לי כאן פסק דין שקובע את זה חד משמעית.

<בן אופק: החתימה תקינה.

<אופיר לב: יש לי המון חומר.

<אופיר לב: אני לא מדבר אפילו על החתימה ויש כאן בית משפט שקבע לפני שבוע שאין לה שום משמעות.

<אופיר לב: יש לי כמויות של חומרים.

<אופיר לב: אלה לא דברים שאני יכול להסביר כאן עכשיו בגלל ההיקף.

<אופיר לב: יש כאן כמה כשלים מאוד מובנים באופן שחוקרים, שמנסים לחקור, אם בן אדם מתחבר או לא התחבר.

<אופיר לב: אף פעם לא אמרנו שבן אדם לא התחבר.

<אופיר לב: יש כאן עניין הרבה יותר מורכב מזה ואני מנסה להסביר אותו.

אמנון כהן: שרון, את יכולה לבדוק אצלכם אם זאת חתימה מזויפת או לא?

<אופיר לב: יש חוות דעת של משרד המשפטים.

<בן אופק: היא לא עומדת בדרישות החוק.

<בן אופק: נקודה.

<שרון הוטרר: חתימה אלקטרונית או דיגיטלית, זה לא מה שמדברים עליו.

<שרון הוטרר: הם מדברים על איזשהו משהו שמטביעים על פני נייר.

<גיא לרר: שהוצג כחתימה אלקטרונית דיגיטלית לינקבילית.

<שרון הוטרר: חתימה אלקטרונית לפי חוק חתימה אלקטרונית שאנחנו מפקחים עליו, היא אמצעי דיגיטלי שעומד בתנאים של החוק.

<שרון הוטרר: אנחנו לא מדברים על זה.

<גיא לרר: הוא הציג את זה כחתימה דיגיטלית וזה לא.

<גיא לרר: להלן – זיוף.

אמנון כהן: שרון, דברי אלי.

אמנון כהן: אני לא שומע אותך.

<גיא לרר: זה כיתה א' כאן.

<גיא לרר: באמת, יש לכם הכול מול העיניים.

<גיא לרר: יש לכם הכול.

אמנון כהן: גיא, בבקשה תירגע.

אמנון כהן: תן לי לשמוע תשובות.

<שרון הוטרר: יש שימוש לא נכון במונח.

<שרון הוטרר: זאת לא חתימה דיגיטלית.

אמנון כהן: לא מעניין אותי מונח.

אמנון כהן: אל תיכנסי למונחים.

<שרון הוטרר: אם זאת לא חתימה דיגיטלית - - -

<קריאה: הוא אומר מאומתת .

<קריאה: הוא משקר ואומר מאומתת.

<גיא לרר: מאומתת וזה צריך להיות לינקבילי, זה כתוב בשגיאת כתיב וזה זיוף.

<גיא לרר: זה משהו שנראה כמו חתימה דיגיטלית.

<גיא לרר: מה קורה לכם?

<גיא לרר: כמה אימפוטנציה אפשר במדינה אחת?

<גיא לרר: כמה?

אמנון כהן: תודה רבה.

אמנון כהן: אם אנחנו ממשיכים כך, אני נועל את הדיון.

אמנון כהן: גם כך אנחנו גולשים בזמן והיינו צריכים לסיים לפני רבע שעה.

<קריאה: כבודו, אחרי שפרסמנו שמדובר בשגיאת כתיב, הם תיקנו אותה.

אמנון כהן: שרון, לא הבנתי את הנקודה.

<שרון הוטרר: בחוק חתימה אלקטרונית יש הגדרה של המונח חתימה אלקטרונית.

<שרון הוטרר: מה שאנחנו מדברים עליו כאן זה לא זה.

<שרון הוטרר: זה משהו אחר שהם יצרו כאן וקוראים לו חתימה אלקטרונית.

אמנון כהן: הם יודעים שזה לא זה.

<גיא לרר: להלן – זיוף.

<גיא לרר: זיוף.

<גיא לרר: זיוף.

בועז טופורובסקי: גם את זה אתם לא חוקרים.

<גיא לרר: הנה, המשטרה כאן.

<קריאה: הכדור לוהט מדי.

בועז טופורובסקי: היא אומרת שזאת לא חתימה אלקטרונית, משמע שמישהו כאן אומר משהו שהוא לא נכון.

<בן אופק: הבאת את החוק.

<בן אופק: בפעם הקודמת הם אמרו שאין חוק.

<קריאה: בן, אתה לא צודק.

<קריאה: אתה לא אומר את האמת.

אמנון כהן: אופיר, סיים את דבריך.

<אופיר לב: אני אומר שיש לי כאן המון חומר שהמשטרה אמרה לי שהיא לא רוצה אותם ואם תצטרך, ידברו אתי.

<אופיר לב: יש לי את זה מתועד היטב.

<אופיר לב: הם פשוט לא רוצים ואני לא יודע למה.

<אופיר לב: אלה חומרים שאם אני מסביר את זה לשוטר, יושב אתו ומראה לו, מדגים לו מסמכים, אמנם זה ייקח כמה שעות כי זה מורכב, אבל הוא יבין.

אמנון כהן: זאב, אתה מוכן להיפגש עם הצוות?

<זאב חכים: אני מזמין את עורך דין לב לבוא ליחידה החוקרת.

<אופיר לב: תודה.

<זאב חכים: עם החומרים שיש לו, להגיש תלונה מסודרת ולהציג את החומרים שיש בידו.

<זאב חכים: במידה ויש בחומרים האלה חומר שמוביל לתלונות ממשיות, אנחנו נזמין את המתלוננים.

<זאב חכים: צריך להבין שהוא מדבר על 10,000 תלונות וצריך איזושהי דרך הגיונית לקבל את אותן תלונות.

<אופיר לב: לא צריך.

<אופיר לב: הכול מוכן.

<זאב חכים: אני לא אתייחס כרגע לרמה הראייתית.

<זאב חכים: התלונות צריכות להיות מוגשות בדרך הגיונית וסבירה ונדרשת על פי החוק.

<יצחק קדמן: נודע למשטרה על חשד לעבירה, תפתח בחקירה.

<יצחק קדמן: זה לשון החוק.

<יצחק קדמן: לא צריך תלונה.

<זאב חכים: אני מזמין אותו לבוא ולמסור את החומר שיש לו.

<יצחק קדמן: אתה רוצה שחיילות יבואו להתלונן במשטרה?

<זאב חכים: בסופו של דבר המתלוננים יצטרכו לבוא ולמסור תלונה.

<קריאה: לא, לא חייבים.

<תומר רוזנר: כפי שאמר דוקטור קדמן ובצדק, וציטט מהוראות החוק, חובתה של המשטרה לפתוח בחקירה אם נודע לה על עבירה או על חשד לעבירה ואין חובה או תנאי או צורך שתוגש תלונה במשטרה.

<תומר רוזנר: כמובן שאם מוגשת תלונה, זה נותן למשטרה איזשהו בסיס מסודר, אבל המצב שבו אנחנו נמצאים כרגע שבו יש טענות שנתמכות גם על ידי גופים ציבוריים כאלה ואחרים, גם על ידי אנשים מן הישוב שטוענים שיש דברים, אין ספק שהמשטרה צריכה לחקור גם אם אותם אנשים יחליטו שלא להגיש תלונה.

<תומר רוזנר: כמובן שאותם אנשים צריכים לקחת בחשבון שאם הם לא ישתפו פעולה עם המשטרה – והם לא חייבים לעשות זאת – או בדרך של הגשת תלונה או בדרך של מסירת עדות, כמובן יקשה על המשטרה לאסוף את הראיות הנדרשות לשם גיבוש תיק פלילי.

<זאב חכים: רק להדגיש.

<זאב חכים: החקירה נפתחה והיא מתנהלת אבל אנחנו בסופו של דבר צריכים לבחון את ההיבט הפלילי ובסופו של דבר המעורבים יצטרכו לבוא ולמסור תלונות.

אמנון כהן: עדויות.

<זאב חכים: אנחנו כאן צריכים לבחון האם בוצעה עבירה פלילית והאם בסופו של דבר יש די חומר להגשת כתב אישום.

אמנון כהן: משרד המשפטים, מה יש לך לומר?

אמנון כהן: תעשו איזושהי עבודת מטה ושתפו את כולם.

<הילה דוידוביץ בלומנטל: רציתי לומר קודם שאנחנו כן קיימנו כמה ישיבות אצלנו כדי לרכז את משרדי הממשלה סביב שולחן אחד ולנסות ולבחון.

<הילה דוידוביץ בלומנטל: שוב, כמשרד המשפטים, למעט הנקודות עליהן הגיבו כאן הרגולטורים הספציפיים, כמשרד מטה לנו אין סמכויות עצמאיות.

אמנון כהן: אבל אתם יכולים לשבת אתם ולהנחות אותם.

<הילה דוידוביץ בלומנטל: ישבנו.

אמנון כהן: מתי ישבתם בפעם האחרונה?

<הילה דוידוביץ בלומנטל: אין לי את התאריכים אבל היו לפחות בין שתיים לשלוש ישיבות.

אמנון כהן: מה היו המסקנות?

<קריאה: אין מסקנות.

<הילה דוידוביץ בלומנטל: בחנו.

<הילה דוידוביץ בלומנטל: כל משרד הציג את העמדה שלו ואת הדינים הרלוונטיים.

אמנון כהן: כל אחד אמר זה של האחר.

<עדי ינקילביץ: שני משרדים אדוני – המשרד לביטחון פנים ומשרד המשפטים.

<עדי ינקילביץ: זהו.

<עדי ינקילביץ: כל השאר, לא צריך אותם.

<הילה דוידוביץ בלומנטל: אני לא מדברת על ההיבטים הפליליים.

<הילה דוידוביץ בלומנטל: ההיבטים הפליליים מנוהלים על ידי המשטרה והפרקליטות.

<קארן בוקסנבוים: אני מנכ"לית עמותת צדק נגה.

<קארן בוקסנבוים: המספר שלנו הוא 580590990.

<קארן בוקסנבוים: כמובן שהקמנו את העמותה הזאת בעקבות כמות פניות מטורפת.

<קארן בוקסנבוים: מדובר כאן על 10,000 אנשים.

<קארן בוקסנבוים: אני עצמי נפגעתי.

<קארן בוקסנבוים: כבוד אדוני היושב ראש, אני מבקשת לומר שעמד אדם ואמר שהוא מזמין את כולם למשרדו.

<קארן בוקסנבוים: אני אישית עם שניים מעמיתיי הלכנו לקרליבך 27 ואין שם כלום.

<קארן בוקסנבוים: שממה.

<קארן בוקסנבוים: כאשר הגענו למשרד אחר, סילקו אותנו ובנוסף על כך ירקו על אחד מהעמיתים שלי וקיללו אותו בציבור.

<קארן בוקסנבוים: אחר כך, על מנת שלא נחזור על זה, קיבלנו תביעה שכבר מגיעה למצב פלילי.

<קארן בוקסנבוים: אנחנו מגיעים למצב שאנחנו נרדפים על ידי אותם גורמים.

<קארן בוקסנבוים: אני אישית קיבלתי איום מעורך דין שאמר: אל תחשבי אל מה שעשו לך, תחשבי על מה שעוד יכולים לעשות לך אם לא תשלמי את החוב.

<קארן בוקסנבוים: מהלכים עלינו אימים.

<קריאה: תגידי את שם עורך הדין.

<קארן בוקסנבוים: נועם קוריץ.

<קארן בוקסנבוים: זה חשוב כי עורכי הדין מהלכים אימים עלינו ומי יכול להגן עלינו?

<אריה שפר: מי יגן על האנשים בזמן הזה, עד שהנושא מתברר?

<אריה שפר: מי יעצור אותם?

<בן אופק: מי יגן על החברה מפני החייבים שחייבים כספים?

אמנון כהן: יש מישהו מלשכת עורכי הדין?

<קריאה: לא.

<קריאה: הלשכה צריכה להיות כאן ולתת את הדין לגבי החקירה.

<קריאה: היא לא מנהלת שום דבר.

<קריאה: יש כאן עורכי דין שפועלים בניגוד לחוק.

בועז טופורובסקי: הם אישרו הגעה ולא באו.

אמנון כהן: עמנואל ויזר כאן?

<קריאה: לא.

אמנון כהן: תגיד אתה משפט, אדוני.

<חנן צוריאל: אני סטודנט בן 25.

<חנן צוריאל: קודם חברי בן אופק דיבר על ההפגנה שלכאורה בועז טופורובסקי ארגן.

<חנן צוריאל: אני רוצה לומר שמי שארגן את ההפגנה הזאת, הייתי אני וזה היה בצדק.

<חנן צוריאל: הסיבה שארגנו את ההפגנה הזאת היא לומר לאנשים לא לשם כי בשנה האחרונה דיברו על זה בתקשורת ויש כמעט קונצנזוס שמדובר כאן בהונאה, אבל עדיין אנשים ממשיכים לשלם וביניהם משפחות חד הוריות ואנשים שאין להם כסף, שה-6,000 שקלים האלה מהווים סכום עתק עבורם.

<חנן צוריאל: אנחנו בעצם אומרים להם שיפסיקו לשלם.

<חנן צוריאל: כדי לעצור את ההפגנה, איקיוטק, בן אופק, בעצם הוציא לי צו הרחקה כדי שההפגנה לא תתקיים כי אני עשיתי הפגנה כחוק עם אישור של המשטרה.

<חנן צוריאל: אותה הפגנה שהוא טוען שבועז טופורובסקי ארגן, אני רשום עליה.

<חנן צוריאל: צו ההרחקה הוצא נגדי.

<חנן צוריאל: דוד של בן אופק הוא זה שירק עלי בסיפור שקארן סיפרה קודם לכן.

<חנן צוריאל: לאחר שהוא ירק עלי, הוא גם תבע אותי על כך שאני ירקתי על אחותו, על אימא של בן אופק.

<חנן צוריאל: בלי בושה.

<חנן צוריאל: כמו שהוא עמד כאן לפני שנייה ואמר שאת ההפגנה שאני ארגנתי ארגן בועז טופורובסקי, והוא אמר את זה בכזאת זחיחות ובכזאת עזות פנים, כך בבית המשפט הוא עמד על דוכן העדים ואמר שהוא נשבע להגיד את האמת ואמר שאני ירקתי על אימא שלו כשבע

<חנן צוריאל: צם הדוד שלו ירק עלי.

<בן אופק: בינתיים נגדך יש צו הרחקה ולא נגדי.

אמנון כהן: אני רוצה לסכם את הישיבה.

<קריאה: אדוני, רובנו פועלים בהתנדבות והגענו לכאן כדי לדבר.

<קריאה: אני מבקש שתי דקות לעורך דין אופיר לב.

אמנון כהן: סיכום הדיון.

אמנון כהן: חבר הכנסת טופורובסקי, אני אומר לך שזה לא ייגמר ותשמע שיש עוד בעיות ועוד תלונות.

אמנון כהן: זה צריך לעלות רף.

<אופיר לב: יש כאן עוד נקודה מאוד חשובה שאני מבקש להעלות אותה.

אמנון כהן: יותר אף אחד לא מדבר.

אמנון כהן: אם אתה רוצה לטפל, צריך לעלות רף.

אמנון כהן: אתה בממשלה ולא אני אבל אני אעזור כי מדובר כאן במאה אלף אנשים, חלקם צודקים, חלקם אולי לא צודקים, מחלקם אולי מגיע לו הכסף.

אמנון כהן: אני לא יודע אבל זה צריך להיבדק.

אמנון כהן: אני מציע ותגיד לי אתה אם אתה מסכים לכך.

אמנון כהן: מבקר המדינה יבדוק, יחקור, יעשה מה שצריך כי זה עניין שלו, אבל אנחנו צריכים לפתור את הבעיה.

אמנון כהן: למבקר המדינה ייקח זמן לבדוק.

אמנון כהן: אנחנו צריכים להתכנס כאן עם אנשים בכירים במערכות.

אמנון כהן: אתה רואה שזה לא זז.

אמנון כהן: מי אמר לך שמשרד הכלכלה מרכז את הנושא?

בועז טופורובסקי: זה מה שאמר מזכיר הממשלה.

אמנון כהן: אם כן, מזכיר הממשלה צריך לבוא לכאן.

אמנון כהן: שיבוא לכאן עם מי שעליו הוא הטיל את ריכוז הנושא במשרד הכלכלה, אולי מנכ"ל משרד הכלכלה או שר הכלכלה.

אמנון כהן: אנחנו צריכים לשבת עם הרמות האלה כי אם לא נעשה כן, הנושא לא יזוז.

אמנון כהן: המשרד לביטחון פנים.

אמנון כהן: אני הייתי מעדיף שיבוא לכאן השר ויראה את האנשים הנפגעים.

אמנון כהן: אני חושב שזה צריך להיות ברמה שלו.

אמנון כהן: הוא כבר יביא אתו את המפכ"ל, את ראש אגף החקירות, ואז אתה תעשה עבודה.

אמנון כהן: זאת העבודה של המשרד והשר צריך להקצות לזה משאבים ולתת לזה תקציב.

אמנון כהן: הוא צריך לומר שנשב חודש ונגמור את הסיפור הזה.

<אריה שפר: ומה יקרה בחודש הזה?

אמנון כהן: לא יודע.

<אריה שפר: איך בינתיים עוצרים את זה?

אמנון כהן: אתה מפריע לי.

אמנון כהן: אתה רוצה שוב לצאת?

אמנון כהן: מהפרקליטות צריך להיות כאן הדרג הבכיר ביותר.

אמנון כהן: כל מי שמתעסק במערכות מידע, אנחנו רוצים אותו כאן, וזה האיש הבכיר ביותר במדינה כדי לבדוק.

אמנון כהן: כאן יש ניצול של חוק, של ללכת בין הטיפות, למצוא בכל מקום את מה שאפשר ולמקסם את הרווח של אותו גוף.

אמנון כהן: אם החתימה מזויפת או לא, אם יש אישור או אין אישור - הוא מביא אישור של משרד התקשורת שבכלל כתב משהו אחר.

אמנון כהן: הוא יודע לעבוד ויודע לעשות כסף.

אמנון כהן: אם הוא עושה בצדק ומגיע לו, לבריאות.

אמנון כהן: אם שיקר, רימה ועשה משהו – נטפל בו.

אמנון כהן: המועצה לצרכנות, כן צריך או לא צריך.

אמנון כהן: אין לה סמכויות.

אמנון כהן: אין לה עבודה.

<קריאה: לשכת עורכי הדין.

<קריאה: אני חושב שאתם עדיין מחמיצים כאן כמה נקודות חשובות.

אמנון כהן: יבוא לכאן ראש לשכת עורכי הדין.

<עדי ינקילביץ: יושב ראש ועדת אתיקה ארצית.

אמנון כהן: איך יכול להיות שלוקחים תיקים כאלה והוא לא מכבד את התפקיד שלו?

<יניב אלבז: כי הוא שותף.

אמנון כהן: הם הלכו לכל מיני גופי תקשורת, דיברו אתי ואמרו שלא רוצים לקחת את העבודה.

<יניב אלבז: אשתו של עורך הדין היא בעלת המניות בגבייה.

אמנון כהן: אל תצעק.

אמנון כהן: כאן לא בית משפט.

<יניב אלבז: פעם אחרונה שהייתי כאן היה בטיול שנתי בכיתה ב'.

<יניב אלבז: אני לא בא לכאן הרבה.

<יניב אלבז: אנחנו מפספסים את הנקודה.

אמנון כהן: הישיבה נעולה.

<יניב אלבז: זהו, נגמר.

<יניב אלבז: הפסקת צהרים.

<קריאה: בושה וחרפה מה שקורה במדינה הזאת.

<קריאה: מדינת לפלפים.

בועז טופורובסקי: מה שהיה עכשיו זאת בושה?

<קריאה: כן.

<קריאה: ביזיון.

<קריאה: ברגע זה יושבות פקידות ומאיימות על אנשים.

<קריאה: ברגע זה.

<קריאה: היום עוד 5,000 אנשים קיבלו מכתבים.

אמנון כהן: תודה.